5 Tahun Tunggu Zuriat, Ada Cyst & Endometriosis Stage 4. Ini Rutin Yang Saya Ubah Sebelum Berjaya Hamil

Hanya pasangan yang sedang melaluinya faham betapa panjangnya sebuah penantian bila kita mengharapkan cahaya mata.
Berbeza dengan dahulu, kini dah ramai pasangan yang lebih terbuka dan cuba mencari solusi dengan berjumpa doktor bagi mengetahui masalah yang mungkin menyebabkan kesukaran untuk hamil.

Dalam artikel kali ini, kami kongsikan sebuah pengalaman dan tips oleh Puan Syaheera yang berjaya hamil setelah 5 tahun menunggu kehadiran cahaya mata.
Menurut beliau, selain melakukan rawatan, ada beberapa rutin harian yang diubah secara agak drastik dalam tempoh 2-3 bulan sebelum dikhabarkan dengan berita kehamilan. Mesti ramai nak tahu apa rutin tu kan?

Jom baca perkongsian beliau selengkapnya di bawah ini.

Mula Jalani Rawatan Di Hospital Kerajaan Sejak 2016
Kami kahwin pada 2014 tapi di awal perkahwinan tu suami masih bekerja sebagai houseman. So bila HO ni, faham faham la. Kepenatan dan stres.
Pada tahun 2015, saya ajak suami untuk cuba cari rawatan. Walaupun masa tu dia macam tak nak sebab segan dekat kawan kawan hospital dia kat O&G. Dan mungkin juga perasaan ego lelaki.
Tapi saya explain, kita kena usaha. Mungkin rezeki kita tak secepat orang lain. Jadi kena ikhtiar lebih dari orang lain.
Maka sejak 2016 kami dah mulakan usaha buat rawatan. Tapi kami tak exposed dulu sebab saya rasa TTC ni agak private and confidential.
Alhamdulillah masa kami mulakan rawatan tu, saya dah stabil emosi. Dah tak nangis-nangis sedih dengan soalan yang menghiris jiwa. Dah tak sedih bila UPT negatif. Thank you suami sebab banyak sangat bagi kata kata semangat.

2016 kami IUI di hospital kerajaan. Failed
2017 kami ulang IUI kali kedua di hospital kerajaan. Failed

Sepatutnya kami kena repeat 3rd IUI, tapi masa tu kami dah mula letih dan rasa nak berehat. Kami manusia biasa, rasa frust tu masih ada.
Cari Alternatif Di Klinik Swasta
Satu hari, kami terbaca post Dr Hamid Arshat. Masa tu Mawar and Fizo Omar berjaya pregnant.
Terus kami call klinik Dr Hamid. Jauh pun jauh la. Apa la sangat KL tu, drive 3 jam+ dah sampai. Mahal pun takpe la.
Mula-mula scan kat klinik Dr Hamid, jeng jeng jeng!!!! Ada cyst. Sedih pulak lagi sekali. Dr kata cyst 8 cm kena operate cepat.
Dan bila dah operate, Dr Hamid kata saya ada endometriosis stage 4!
Cadang Nak Buat IVF Lepas Balik Bercuti Tenangkan Fikiran
Memang sedih bila dapat tahu masalah demi masalah yang menimpa. Kami ambil keputusan pergi bercuti untuk tenangkan fikiran. Balik Jepun, kami nak buat IVF.
Waktu ni juga bermulalah segala pantang makan dan semua tips yang orang suggest.
Tapi dengan izin Allah, berkat doa dan dengan bantuan Clomid high dose masa tu Allah makbulkan sebelum sempat IVF.
Alhamdulillah. Alhamdulillah.
Jadi saya nak ceritakan sikit antara rutin hidup yang saya ubah 2-3 bulan sebelum berjaya pregnant.

6 Rutin Harian Yang Saya Ubah Sebelum Berjaya Hamil
Benda ni simple tapi tak ramai yang buat. Sebenarnya dah ramai yang cadangkan tapi saya tak buat sebab rasa benda ni tak ada impak. Tapi sampai satu tahap, saya desperate dan cuba semua tips ni sebab umur dah cecah 30 tahun.
Saya dah aim nak mengandung sebelum umur 30. Ini antara usaha saya sebelum berjaya conceive dengan izin Allah.
1. Tidur Awal
Tak pernah buat sejak mula bisnes. Paling awal pun pukul 12 tengah malam – 1 pagi. Lagi lagi awal bisnes farmasi memang tak cukup tidur. Tambah dengan bisnes sampingan pulak, saya kena uruskan masa untuk 2 bisnes ni sampai la tidur pun ke laut.
Sejak Januari 2019, saya cuba tidur awal. Paling lewat mesti 11 malam. Biasanya 10 malam dah tidur kalau tak pergi farmasi. Tidur awal ni impaknya boleh tengok dekat mood kita yang lebih tenang. Bangun pagi pun ceria.
TTC memang perlukan emosi yang tenang. Percayalah!
2. Elak Fast Food & Junk Food
Yang ni dah agak lama saya amalkan sejak dapat tahu endometriosis. Saya ikut je nasihat Dr Hamid Arshat untuk elakkan toksin daripada makanan yang tak sihat.
Ayam pun saya beli yang organik. Boleh search ayam Az Zain.
Benda paling susah nak buat, tapi terpaksa korbankan.
Kalau boleh, usahakan masak kat rumah. Kat kedai banyak MSG dan perasa. Tapi kadang-kadang tak sempat, banyak jugak makan kat luar. Cuma usahakan pilih menu yang lebih sihat. You can do it!
3. Snek TTC
Saya sejenis suka makan buah tapi tak konsisten hari-hari.
Sejak Jan 2019, buah-buah wajib ada dalam fridge. Especially TTC fruits yang kaya dengan antioksidan, macam oren, kiwi, berries.
4. Elak Stres
Benda paling susah nak buat!
Stres bisnes pasti ada. Sejak 2019, saya cuba control emosi. Tak marah marah, tak emosional. Enjoy my life to the fullest.
Gaduh suami isteri pun selalu kan. Tak gaduh tiap hari tak sah! Elakkan. Haha.
Saya buat perjanjian dengan suami. Jangan sakitkan hati saya, jangan marah saya, jangan emosional pada saya, jangan gaduh dengan saya.
Hahahahaha. Nampak remeh tapi berkesan!
Nampak kain pelikat bersepah pun abaikan je lah. Focus TTC!
5. Law Of Attraction
Law of attraction ni maksudnya kita menarik apa yang kita fikir.
Nak ikutkan sebenarnya ni suami saya yang selalu amalkan. Saya jenis malas.
Contohnya, dia akan reka nama anak. Berderet-deret list dia. Dia suka masuk kedai baby. Walaupun masa tu nak tengok barang apa pun tak reti. Dia suka baby. Jumpa baby kawan mesti nak dukung.
Lama lama saya pun terikut sama. Masa tu kitorang plan nak ke Jepun dengan kawan TTC. Kitorang semua duk imagine kan best kalau pergi Jepun semua pregnant atau ada baby.
Berbulan bulan duk sembang. Jepun, baby, Jepun, baby. Ulang ulang sebut.
Fikir yang positif saja walaupun UPT negatif. Fikir yang baik baik, perkara baik akan datang. Just enjoy your life. Absorb positive vibes.
Fikir baby, create nama baby. Baca pengalaman mengandung orang lain, beli baju maternity.
Makcik makcik bawang tu abaikan je. Sampai satu tahap, orang perli pun saya gelak je. Pelik makcik bawang tengok kita gelak sakan. Mesti dia ingat meroyan. Haha. Tup tup! Memang jadi kenyataan dengan izin Allah.
6. Teknik BBT & OPK
BBT – Basal body temperature
OPK – Ovulation Prediction Kit
Saya sempat guna 2 benda ni untuk 2 bulan cycle untuk aim ovulation.
Sesungguhnya, TTC journey ni tak senang. Nak meluah pada public rasa tak appropriate. Sampaikan saya create 1 Instagram account untuk luah perasaan dan abadikan journey TTC kitorang.
Kalau korang search kat instagram, ramai yang create IG just untuk TTC journey. Kami tak expose diri, jadi anonymous.
Seronok sebab TTC community ni sangat supportive. No one knows the struggle. TTC 1 tahun tak sama dengan TTC 5 tahun. TTC 5 tahun tak sama dengan TTC 10 tahun. Tahap struggle tu lain.

TTC Perlukan Ketahanan Mental & Fizikal Serta Sokongan Suami
TTC ni nampak simple tapi bermain dengan ketahanan mental dan fizikal. Serioussssly.
Pada yang dah kahwin lebih 2 tahun, sebenarnya dah boleh start jumpa doktor. Don’t worry, sebab kalau ada masalah kita boleh cari punca dan selesaikan awal-awal.
Ada isteri yang beritahu saya, suami dia tak nak jumpa doktor. Bagi saya TTC memerlukan komunikasi dan support yang kuat daripada suami. So suami suami tolonglah bagi kerjasama. Kata sayang isteri kan?
Syukur Allah makbulkan pada April 2019. Bila scan dan nampak kantung kecil dalam rahim, mengalir air mata. Nak nak bila daddy dia yang scan kan. Such an emotional moment for both of us. Lama kami tunggu. Cukuplah 5 tahun diuji.
Setiap kali menulis, saya sentiasa doakan pada kawan kawan yang masih TTC, yang sedang IUI and IVF. Percayalah Allah sayang kita.
Kalau bukan di dunia, pasti Allah kurniakan zuriat di syurga.

*Perkongsian tips cepat hamil ini dikongsikan oleh Puan Syaheera menerusi posting Facebook beliau. Untuk sebarang pertanyaan atau lebih banyak perkongsian, follow beliau di SINI.


Puas Cari Barang Hilang, Minta Mak Cari Mesti Jumpa. Rupanya Ini 5 Bukti Mak Ada ‘Magik’

“Mak, mana stokin Reza lagi sebelah?”
“Ayang, nampak tak cermin mata abang?”

“Mama, adik punya Ultraman mana?”
Pernah dengar tak orang putih kata “nothing is lost until mom can’t find it?” Memang betul kan mak-mak kita dulu seakan punya super power dalam bab mencari barang di rumah. Bila hilang sesuatu di rumah, orang pertama yang kita tanyakan pasti ibu. Ibu seakan punya kebolehan untuk mengesan dan mengagak di mana barang tersebut.

Bila kita dah berkahwin dan ada anak, kita pula yang ‘mewarisi’ super power tersebut. Asalkan nak cari sesuatu, kitalah yang ditanya walaupun barang tu bukan kita yang simpan. Kadang-kadang bila kita dah cakap dekat mana pun, masih juga suami tak jumpa sedangkan dah sah-sah ada di depan mata.

Sebenarnya ada sebab saintifik kenapa wanita lebih berkebolehan dalam hal mencari barang.
5 Sebab Mak-mak Paling ‘Champion’ Dalam Bab Mencari Barang
1. Kebolehan Spatial Berbeza Antara Lelaki & Perempuan
Sudut saintifik membuktikan kebolehan lelaki dan wanita berbeza dalam menggunakan ruang. Para lelaki dilihat lebih pakar dalam membaca arah petunjuk dan menganggar sasaran dengan tepat dalam lokasi tersebut manakala wanita pula berkebolehan dalam mengingat semula lokasi barang serta objek-objek yang berkaitan dengannya.
Otak lelaki lebih pandai memproses maklumat dari jarak jauh manakala perempuan lebih mahir meneliti suatu ruang dengan lebih berkesan. Ini membuktikan perempuan lebih mudah untuk fokus pada satu ruang lalu mengimbasnya dengan lebih terperinci dalam jangka masa yang singkat. Sebab itulah orang selalu kata lelaki lebih pandai mencari lokasi rumah, manakala perempuan pandai mencari sesuatu di dalam rumah.
Foto Kredit : huffingtonpost.com
2. Memori Perempuan Lebih Baik
Kebolehan untuk mengingat semula lokasi barang juga memerlukan daya ingatan yang kuat. Walaupun saiz otak wanita lebih kecil daripada lelaki, namun memori lelaki lebih cepat terjejas semakin usia menginjak.
Lebih-lebih lagi apabila sudah berusia 40 tahun, walaupun usia semakin lanjut, bahagian otak yang berperanan untuk menyimpan memori iaitu hippocampus kurang terjejas pada wanita berbanding lelaki. Selepas usia 60 tahun, saiz hippocampus juga semakin mengecut pada lelaki berbanding wanita. Ini dapat dibuktikan bahawa struktur otak wanita memberi kelebihan dalam menyimpan memori berbanding lelaki walaupun usia semakin lanjut.
Senang kata tengok sajalah beg dia yang besar, terutamanya bila setiap kali balik kampung. Memang jaranglah tertinggal apa-apa kan? Semua ada disenaraikan. Siap boleh bawakan barang orang lain yang tertinggal pula.
Foto Kredit : babylist.com
3. Ibu Lebih Cenderung Multi-Tasking
Walaupun sedang melakukan kerja rumah yang bermacam-macam, ibu masih berjaya menjumpai barang yang hilang. Kajian mendapati wanita berkebolehan untuk multi-tasking lebih baik walaupun dalam keadaan terbeban atau sibuk. Lelaki dan perempuan kedua-duanya baik dalam merancang strategi, namun kebolehan tersebut berkurang apabila lelaki cuba untuk membuat banyak perkara dalam satu masa.
Wanita juga menunjukkan kemampuan yang tinggi dalam kemahiran kawalan kognitif seperti menganalisa dan menyelesaikan masalah serta merancang serta bertindak dengan lebih terperinci. Para ibu juga sudah terlatih untuk multi tasking melalui pelbagai aktiviti harian  dalam satu masa yang sama termasuk bekerja, menguruskan anak, mengemas rumah dan memasak.

4. Sixth Sense
Bukannya mudah untuk mencari barang ketika sedang kelam kabut dan keadaan yang berselerak. Namun, perempuan biasanya lebih sensitif dan yang berpengalaman seperti ibu kita bijak memproses informasi ketika berada dalam satu ruang yang spesifik.
Malah, ibu juga dikurniakan dengan gerak hati yang kuat untuk mengagak tempat letaknya sesuatu barang berdasarkan ketelitian mereka terhadap sikap seseorang.
Foto Kredit: immi-canada.com
5. Rutin Ibu Di Rumah
Memang tidak dapat disangkal lagi bahawa ibu handal dalam bab mencari barang di rumah kerana dia yang serba tahu tentang isi rumah. Pendek kata dari A hingga Z semuanya dia tahu.
Peranan ibu dalam rutin harian banyak melibatkan perancangan dan kemahiran mengingat banyak perkara setiap hari. Secara positifnya, ia dapat mengasah kebolehan para ibu untuk mengingat banyak maklumat dengan begitu baik.
Foto Kredit: memecenter.com
“Butang baju aku mana Pah?”
Teringat pula dengan dialog P.Ramlee dalam filem Madu Tiga. Sedikit sebanyak ia menggambarkan tentang situasi yang dibincangkan dalam artikel ini. Bukanlah semua ya, tak dinafikan ada suami yang jenis teliti dan rapi.
Apapun, memang lucu bila terkenangkan suami yang asyik tak jumpa barangnya sendiri. Tapi kalau yang jenis suka bersepah dan selalu letak barang merata-rata tu, memang geram jugalah kan?

*Rujukan: Telegraph UK, ABC Science, CNN


Pengalaman Umrah DIY Saya Dengan Anak Kecil. Berbaloi Atau Tidak?

Nak dijadikan cerita…. Plan nak pergi umrah ini memang unexpected. Asalnya adik aku yang sibuk nak pergi sebab ada ‘hajat besar’ nak mengadu kat Allah depan Kaabah. Akhirnya, dia jebakkan aku sekali.
Plan asal aku dengan dia saja yang pergi, tapi dengan kuasa Allah, semua sekali kitorang angkut – termasuklah seorang wanita mengandung 6 bulan (isteri adik aku), Mak aku yang berusia 63 tahun dan 2 anak kecil aku.

Survey Harga Dengan Travel Agent
Aku pun mulalah mencari beberapa travel agent untuk quote harga bagi 5 dewasa dan 2 kanak-kanak. Daripada ejen yang power sampailah ejen yang ala-ala kadar. Oleh kerana aku bawa ramai ‘jemaah’ yang pelbagai umur dan wanita mengandung, aku anggap diorang ini yang mungkin kurang fit berbanding aku, bini aku and adik aku. Jadi, aku perlukan hotel yang sangat-sangat dekat dengan masjid untuk berulang-alik.
Bila dah berangan sangat nak hotel yang dekat dengan masjid (dekat maksudnya kurang 50meter jarak dari hotel ke masjid), secara automatik kos akan jadi mahal. Travel agent cakap untuk hotel-hotel ini biasanya kena ambil pakej VIP – di mana harga paling rendah pun dalam RM8900. Aku nganga sekejap untuk beberapa minit, tapi belum sempat lalat masuk, aku sempat tutup mulut. Ada juga pakej yang tawarkan RM10,500 seorang, lagilah nganga weh. Tapi, nak buat benda baik punya pasal, aku fikir nanti-nanti Allah bagi rezeki lain juga sebagai ganti.

Maka aku pun buat la calculation untuk semua ‘jemaah’ aku ni. Anggaran keseluruhan paling rendah lebih kurang RM48,000 dan paling mahal RM59,000. Kengangaan aku terjadi untuk kali kedua tapi aku tutup mulut lagi. Lepas buat calculation dengan adik aku, kitorang rasa yang kosnya memang agak tinggi, tapi teruskan juga. Jadi kitorang buat keputusan untuk pilih kos yang RM48,000.

Akhirnya Mempertimbangkan Cadangan Umrah DIY
Esoknya, aku pun dah sedia nak bayar deposit. Tengah siap-siap buka Maybank2U, adik aku call dan bagi cadangan untuk arrange umrah sendiri. Dia cakap, mak mertua dia boleh kenalkan dengan orang yang uruskan pengangkutan di sana.
Mulanya aku macam tak confident juga. Yalah, nak bawa anak kecil dan isteri yang pertama kali lagi pergi, dan macam-macam lagi bila fikirkan keselamatan. Tapi, nak jadikan cerita, Allah bagi aku keyakinan itu. Maka bermulalah cerita sebenar…
Pengalaman Umrah DIY Saya Dengan Anak Kecil
Aku bahagikan perbelanjaan kos untuk mudahkan korang faham kos Umrah DIY yang dikatakan ‘murah’ ini.
1. Tiket Penerbangan
2. Hotel Madinah
3. Hotel Mekah
4. Ground Transport sepanjang disana
5. Makanan
6. Perbelanjaan sendiri
7. Mutawwif
8. Kos Passport & Visa
Dalam penerbangan ke Jeddah
1. Tiket Penerbangan
Kami naik Saudi Airline. Untuk trip kali ini, aku perlukan flight yang aku yakin dengan servisnya sebab aku bawa anak kecil. Aku puas hati dengan Saudi Airline. Diorang siap bagi gift untuk budak-budak untuk pastikan mereka tak bosan menempuh perjalanan selama 9jam. Dadan siap dapat beg Finding Dory, krayon dan buku mewarna.
Mulanya aku memang risau nak duduk dengan budak-budak dalam flight selama 9jam, tapi Allah mudahkan semuanya. Bini aku memang ‘power’ sebab boleh layan mereka. Aku pula layan movie sekejap, lepas itu ternganga mulut, berdengkur.
Kadang-kadang aku menjalankan tugas sebagai bapa jugalah; teman Dadan main game makan ikan, bawa ronda satu flight, minta air daripada stewardess, tengok awan blablabla. Ipad pun memang aku standby juga. Untuk emergency, siap download Boboiboi dan bawa stok Happy Cookies. Ternyata, taktik aku berkesan.
Overall, 9jam perjalanan memang tak berapa rasa sangat. Dan, flight aku ini direct flight. KLIA ke Jeddah. Kalau nak flight yang ada transit, mungkin boleh dapat murah sikit. Kos tiket kami adalah seperti berikut:
Adult: RM3000 x 5 = RM15,000
Dadan: RM2330 (Kid)
Khayla: RM500 (Infant)
Total : RM17,830
Kalau nak pilihan lain, boleh cari Airasia, MAS, Flynas & airline lain yang murah sikit dan ada flight ke Jeddah/Madinah. Yang penting, sekali lagi ikut ketebalan wallet sendiri/suami dan sampai dengan selamat. Tempahan flight ticket ini kitorang buat online saja.
Kids’ meal dalam penerbangan
2. Hotel Madinah
Ini antara benda penting untuk dipertimbangkan. Kita semua kalau boleh nak hotel yang murah dan dekat dgn Masjid Nabawi. Bincang punya bincang, kitorang menginap di Hotel Al Majeedi Arac Suite. Jarak dengan Masjid Nabawi dalam 30meter saja. Memang hotel ni belakang pintu masjid.
Bilik kitorang bukanlah hotel sangat pun. Lebih kepada suite yang ada 3 bilik dalam satu ruang, tapi bukan connecting rooms. Siap ada 2 toilet, dan dapur. Kat dapur itulah aku merasa makan ayam masak cili api hasil air tangan bini aku. Rare weh makan ayam masak cili api di Madinah.
Dapur yang disediakan di Hotel Majeedi Arac Suites
Kami cuma menginap di hotel ini, maksudnya tak ada breakfast, lunch and dinner. Semuanya masak sendiri. Rice cooker pun aku angkut sekali. Sawi, bayam, kicap Jalen doorgift majlis kahwin anak jiran sebelah, santan toksah cerita lah. Semua diangkut sekali. Kalau malas sangat nak masak, beli dekat kedai. Biasanya di bawah ada kedai makan. Bolehlah nak beli shawarma dgn harga 5riyal, nasik briyani ayam/kambing 20riyal (untuk 3 orang makan). Makan/minum memang tak perlu risau, inshaAllah.
Kos suite ini untuk 5 hari 4 malam sekitar RM3800.
Hotel Majeedi Arac Suite dari luar
3. Hotel Mekah
Hotel kami di Mekah agak mahal sebab aku cari hotel yang betul-betul dekat dengan Masjidil Haram. Kami menginap di Al Marwa Rayhaan (Rotana), betul-betul bawah ClockTower di tingkat 11. Satu king bedroom dan satu lagi triple bedroom. Anak-anak kongsi katil saja dengan kitorang. Di hotel ini kitorang ambil breakfast saja tanpa lunch & dinner.
Clock Tower
Kalau nak lunch & dinner, boleh pergi foodcourt tingkat P3 & P4 dalam bangunan ClockTower. Ada Burger King, KFC, Pizzahut, kedai makan Arab, Turki, dan macam-macam restoran. Average harga untuk nasi arab 25riyal (portion untuk 3 org makan). Jadi, sekali lagi, makanan memang tak perlu risau. Standby bawa duit saja.
Jarak hotel ke Masjidil Haram dalam 30meter. Turun ClockTower dan jalan kaki dalam 100 langkah dah sampai ke Masjidil Haram. Hotel sangat selesa, plus dapat bilik yang sebahagiannya menghadap Masjidil Haram. Kalau nak bilik yang menghadap Kaabah, kena pastikan wallet sang suami tebal dan berderet-deret 500riyal dalam tu. Hehehe.
Dapat view yang sebahagiannya menghadap Masjidil Haram
Ada hotel yang lagi jimat, boleh dapat dalam RM150-250 satu malam. Jadi, korang boleh bayangkan betapa jimatnya boleh buat kat situ? Cuma kalau hotel murah, kita boleh agaklah keselesaan dan jaraknya ke Masjidil Haram.
Kos Hotel Rotana adalah sekitar RM10,500 untuk 6 malam. Anggaran RM875/malam.
Semua urusan tempahan hotel aku buat via Booking.com je. Tak bayar apa-apa lagi waktu tempahan. Masa check in nanti, standby sama ada kad kredit atau tunai.
Keadaan dalam Hotel Rotana
4. Ground Transport
Ground Transport ini maksudnya kenderaan sepanjang ada dekat sana. Ini antara perjalanan yang wajib bila dah sampai sana:

Transport dari Terminal Hajj, Jeddah ke Hotel Madinah/Mekah
Transport untuk ziarah sekitar Madinah/Mekah
Transport dari Mekah ke Madinah atau vice versa
Transport dari Hotel Madinah/Mekah ke Terminal Hajj, Jeddah

Aku terpaksa mengaku, kos transport memang agak mahal. Awalnya, kitorang guna satu kenderaan yang dipanggil ‘coaster’ yang boleh muat dalam 12 orang. Cuma last minute aku tukar ‘coaster’ dan ambil van sebab van lebih selesa. Bila bayar lebih, kita dapat selesa lebih. Pandangan aku, kalau setakat pergi dengan geng-geng lelaki, ‘coaster’ pun dah cukup selesa untuk jimatkan kos.
Driver di sana memang ‘power’
Pemanduan driver Arab ini memang power. Macam tak cukup tanah nak lari. Rasa agak ralat sikit sebab berbeza dengan driving style di Malaysia. Tapi tak apa, misi ke sana bukan untuk rasa cara diorang memandu jadi bersabarlah. Aku memang sarankan korang bawa sekali orang yang boleh cakap Arab. Dalam group aku, adik aku boleh cakap Arab. Dia yang duduk depan untuk mudahkan komunikasi dengan pemandu. Nak harapkan aku? Aku tau Alip Ba Ta saja.
Kos ground transport keseluruhan: RM3600
Inilah rupanya coaster yang diceritakan
5. Makanan
Makanan kat sana berlambak. Jangan risau. Kalau bawak anak kecil, boleh standby dalam 7-10riyal untuk beli aiskrim dekat sana. Bunyi macam mahalkan? Memang mahal pun. Pernah sekali aku bawa Dadan pergi masjid berdua dan masa nak balik hotel, Dadan cranky yang amat. Aku pun ‘pancing’lah nak pergi beli aiskrim. Dadan cakap nak aiskrim coklat. Aku pun beli dengan harga 10riyal/cup. Alih-alih dia nampak pula aiskrim strawberi warna pink dan terus menangis melalak nak yang pink. Habis semua orang sekeliling pandang, dah macam kena dera. Dah tak pasal-pasal melayang 20riyal di situ. Bayangkan, 20riyal buat beli aiskrim. Kalau kat Malaysia korang beli Magnum Espresso Black pun baru RM3.90. Haha belum lagi Paddlepop, baru seringgit lebih. Haa… Rabak rabak.
Antara kedai makan tepi jalan yang ada di Mekah
Tapi bab makanan lain macam nasi, shawarma inshaAllah harganya mampu milik lagi. Disebabkan portion dia besar, jadi berbaloilah kalau harga set nasi dalam 20riyal. Boleh makan dalam 2-3 orang. Dekat sana, ada juga restoran D’Saji, milik Felda Malaysia. Adalah beberapa kerat masakan Melayu. Sedap juga. Boleh pergi kalau dah nak muntah belahak makan nasi arab. Letaknya dalam Safwah Tower tingkat 2. Sekeliling restoran D’Saji ada restoran lain lagi. Banyak pilihan.
Lunch dlm perjalanan Madinah ke Mekah
6. Perbelanjaan Sendiri
Yang ini pun penting. Duit belanja convert siap-siap dari Malaysia. Aku jumpa tempat murah nak convert dekat Midvalley tingkat bawah sekali. Waktu tu rate 1.19 di Midvalley, kalau di Giant Seremban 1.22.
Pandai-pandailah dapatkan rate yang terbaik. Kalau nak withdraw kat sana pun boleh, dari Al Rajhi Bank. Cuma ada international withdrawal charge dalam RM10.60 rasanya, termasuk GST.
Kalau korang tanya aku mana bagus, aku suka convert siap-siap. Kalau duit masih lagi tak cukup waktu kat sana, baru buat International Withdrawal. Tapi kalau ada yang bawak siap-siap duit Malaysia untuk convert, itu pilihan terakhir. Boleh convert di money changer sana.
Duit belanja ini penting untuk nak beli makan atau souvenirs. Ada beberapa benda best kalau nak beli sebagai hadiah. Korang boleh beli sejadah, kopiah, perfume, tasbih, bukhoor, oudh, dan macam-macam lagi. Waktu aku pergi, aku banyak borong bukhoor dan oudh. Benda ini dibakar untuk mewangikan rumah. Aku banyak habiskan duit beli benda ini dan tempat bakar dengan arang dia sekali. Sekurang-kurangnya bila balik Malaysia nanti, terubatlah rindu pada Masjidil Haram dan Masjid Nabawi bila aku bakar benda tu dalam rumah.
Total aku bawa pergi sana untuk belanja: RM4000
Inilah bukhoor
7. Mutawwif
Mutawwif fungsinya untuk guide/ menjadi storyteller kita sepanjang di sana. Penggunaan mutawwif ini optional. Nasihat aku, kena ada mutawwif walaupun dah banyak kali kita pergi sana. Mutawwif akan guide kita untuk buat umrah kali pertama, menceritakan sirah di tempat bersejarah, dan kadang-kadang mereka akan bawa kita makan di tempat yang rare dan murah.
Waktu aku pergi, Allah temukan aku dengan seorang mutawwif ini. Sekali dia cakap Arab, pergghhhhh. Macam berkilo kahak dalam tekak dia. Punyalah fluent. Maklumlah dah duduk sana bertahun-tahun. Brader ini memang best. Ilmu Sirah dan gaya storytelling dia memang memberi kesan pada ziarah kitorang.
Bersama mutawwif kami
Kalau lepas ini aku nak pergi lagi pun, aku rasa memang aku perlukan bantuan dia untuk guide jemaah aku. Kalau yang first time dalam seumur hidup nak buat umrah, aku rasa dah sampai tahap wajib ada mutawwif. InshaAllah, membantu banyak dalam perjalanan umrah. Tapi kalau berhajat nak buat umrah yang ke-2, tak perlu ada mutawwif pun tak apa. Kawan-kawan boleh sama-sama guide & kerjakan umrah itu sekali.
Kos mutawwif ni secara kasarnya begini:
A. Ziarah dlm Masjid Nabawi: 150riyal (optional)
B. Ziarah Tempat Bersejarah di Bandar Madinah: 300riyal
C. Perjalanan Madinah ke Mekah termasuk umrah kali pertama: 500riyal
D. Ziarah Tempat Bersejarah di Mekah: 250riyal
Waktu aku pergi, aku tak ambil mutawwif untuk umrah pertama. Aku cuma amik mutawwif untuk ziarah sekitar bandar Mekah. Di Madinah pun aku tak ambil mutawwif.
Dadan dengan mutawwif kami
8. Kos Passport & Visa
Utk pasport, korang boleh pergi buat di imigresen. RM200 utk 5 tahun. Kos visa pula, rata-rata travel agent yang tertentu akan caj sekitar RM350-400/seorang, baik dewasa mahupun kanak-kanak.
Kos-kos Lain
Apapun, ada lagi kos-kos kecil yang tersembunyi yang aku tak dapat nak ingat. Contohnya, kos beli simcard dan sebagainya.
Ada org tanya, sama ada aku pakai cash waktu nak bayar hotel dan tempah flight ticket? Jawapannya tak. Semua bayar pakai kad kredit. Aku sendiri tak pakai kad kredit. Tapi waktu pergi tempoh hari, kad kredit adik aku jadi mangsa. Semuanya dia uruskan. Kalau diizinkan Allah untuk aku pergi bawa kawan-kawan, nampak gaya kena apply juga satu.

Kesimpulannya, Berbaloi Atau Tidak Umrah DIY?
Buat umrah tanpa travel agent ini ada risiko tersendiri. Kena bersedia kalau ada ahli dalam group kita yang sakit kronik. Ubat kat sana tak murah. Jadi, sebelum buat keputusan nak pergi sendiri, kena pertimbangkan juga risiko lain seperti pasport hilang, sesat. Nauzubillah min zalik, tapi kemungkinannya tetap ada. Kalau Allah nak duga kita kat situ, dan kita pula pergi tanpa ada guarantee dari mana-mana travel agent, apa kita nak buat? Cuak, kan? Jadi, doa banyak-banyak minta dimudahkan SEGALA urusan kita sepanjang perjalanan pergi dan balik.
Aku tak encourage untuk buat Umrah sendiri, lagi-lagi untuk yang kali pertama pergi. Kalau insist juga, pastikan dalam group itu ada at least seorang yang dah biasa ke sana. Bak kata mutawwif aku, bumi Madinah dan Mekah ini bukan bumi untuk memandai-mandai jadi bodoh sombong. Kena banyak bertanya dan belajar. Aku ada sedikit keyakinan untuk buat sendiri sebab aku pernah ke sana.
Rasanya kos keseluruhan aku ini lebih kurang sama dengan kos travel agent. Tapi perlu ingat, ada beberapa kos yang aku boleh tolak dan jadikan murah; hotel, transport, khidmat mutawwif, dan airline yang agak mahal. Semua boleh diubahsuai ikut bajet masing-masing-masing.

Semoga Lebih Ramai Ibu Bapa ‘Buka Mata’ Untuk Bawa Anak Ke Sana
Diharapkan perkongsian ini membuka mata lebih ramai ibu bapa untuk bawa anak ke sana. Jangan jadikan anak-anak yang masih kecil sebagai alasan untuk menangguhkan. Anak aku, Dadan memang ada problem susah nak berak, dia punya jerit memang boleh retak gegendang telinga.  Lagi-lagi bila asyik mentekedarah coklat yang dibagi makcik, nenek, atuk dekat sini. Tapi, dengan kuasa Allah, sepanjang ada di Tanah Suci, tak pernah sekali pun datang sembelit dia. Itu satu nikmat yang Allah bagi dan Allah mudahkan semua urusan anak-anak aku untuk sama-sama selesaikan umrah.
Percayalah cakap aku, anak-anak kita itulah yang jadi sebab untuk dibukakan lagi pintu rezeki kita. Bila kita dedahkan mereka dengan masjid Rasulullah SAW, Kaabah, dan laksanakan solat di masjid-masjid utama yang disebut dalam hadis malahan Quran, kesannya memang luar biasa. Waktu depan Kaabah dan kalau ada peluang masuk ke Raudhah nanti, doalah banyak-banyak supaya anak-anak kita jadi anak yang soleh. Tak ada apa yang lebih membahagiakan ibu bapa bila kita dianugerahkan anak-anak soleh yang sentiasa doakan kita bila kita dah masuk alam kubur nanti.
Akhir kata, aku harap tulisan ini bermanfaat untuk panduan sesiapa yang nak kerjakan umrah sama ada melalui travel agent mahupun secara DIY, samada nak bawa anak kecil, solo, berkumpulan atau sebagainya. Aku doakan sesiapa yang baca post ini akan dijemput Allah untuk membawa keluarga sekali ke Tanah Suci, melaksanakan ibadat umrah dengan tenang, dan dimudahkan segala urusan terutamanya melibatkan anak-anak kecil. Semoga kita sama-sama berjaya melahirkan anak-anak generasi muda yang mampu berjalan diatas jalan yg diredhai Allah.
Hasil tulisan,
Seorang Daddy bertuah,
29 Januari 2017
*Perkongsian asal oleh Kamel Azwad Abdullah melalui Facebook ini diterbitkan semula dengan kebenaran beliau. Jika ada sebarang pertanyaan mengenai pengalam umrah atau tips-tips lain boleh follow Facebook beliau di SINI.


Umrah Istanbul, Pengalaman Umrah Ziarah 2014!

Bagaikan sudah menjadi ‘trend’ masakini, terutama tahun 2014 ini, ramai jemaah Malaysia mengambil peluang untuk mengunjungi Istanbul di Turki sebelum mengerjakan umrah. Kebiasaannya, jemaah akan ke Istanbul, kemudian ke Madinah dan destinasi terakhir ialah ke Makkah.
Umrah Istanbul Satu Kelainan?
Kita simpan keseronokan mengerjakan umrah buat seketika. Mari berbincang tentang keunikan singgah di Istanbul.

Ramai yang menjejakkan kaki ke bumi Istanbul hasil karya dan nukilan Ustaz Hasrizal Jamil (saifulislam.com) dengan buku beliau yang bertajuk Secangkir Teh Pengubat Letih. Memang benar, ia dapat memberikan sedikit gambaran tentang keagungan Islam pada zaman Uthmaniyyah.
Justeru, jemaah yang berkesempatan menjejakkan kaki ke bumi Istanbul dahulu, pasti berkobar-kobar semangat juang Islam dalam dada mereka.

Umrah Istanbul Package Lebih Mahal?
Sudah tentu! Ini kerana ia melencong sedikit ke Eropah sebelum melencong kembali ke kawasan Asia Barat. Bukan itu sahaja, belanja di Istanbul yang menggunakan matawang Lira juga membuatkan ramai yang kerut dahi.

Travel Agent Mana Yang Bagus Untuk Package Umrah Istanbul?
Berdasarkan kajian dan pengalaman, tentu sekali Andalusia Travel & Tours Sdn Bhd. Ini kerana syarikat ini telah membuat perjanjian dengan Turkish Airlines untuk ‘charter’ kapal terbang dalam tempoh beberapa tahun.
Berikut ialah contoh aturcara dan itinerary dari Andalusia:
KUALA LUMPUR

Berkumpul di KLIA
Check-in bagasi, Serahan passport / boarding pass
Berlepas ke Istanbul

ISTANBUL

Roman Hippodrome.
Blue Mosque
Spice Market
Topkapi Palace (Nota: Ditutup setiap hari Selasa)
Grand Covered (Nota: Ditutup setiap hari Ahad)

BURSA

Green Tomb
Pasar Sutera (Koza Han) (Nota : Ditutup setiap hari Ahad )
Grand Mosque

MADINAH

Ziarah Dalam – Maqam Rasulullah SAW dan sahabat, Raudhah dan Perkuburan Baqi’

MAKKAH

Umrah 3x (dibimbing oleh Mutawiff)
Ziarah Jabal Thur, Jabal Rahmah, Jabal Nur

**Aturcara am ini adalah sebagai rujukan awal sahaja dan tertakluk kepada perubahan jadual penerbangan, perubahan masa dan lain-lain faktor semasa di luar kawalan syarikat
Ada Blog Yang Berkongsi Travelog Umrah Istanbul?
Ada banyak! Antaranya:
1. Ida dari blog ida-homelicious.blogspot.com terbang ke Turki untuk Umrah Istanbul pada bulan Februari 2014. Ada banyak gambar menarik yang beliau kongsikan.
http://ida-homelicious.blogspot.com/2014/03/umrah-ziarah-istanbul-day-2.html
2. Puan Siti Azura pula mungkin ada pandangan tersendiri tentang servis dari Andalusia pada bulan Ogos 2013. Beliau secara jujur menulis review untuk panduan bakal jemaah Umrah Istanbul. Boleh hubungi beliau untuk maklumat lanjut.
http://pembuatkopi.blogspot.com/2013/08/review-umrah-andalusia.html
3. Pasangan baru berkahwin ini pula cukup gembira dengan rancangan mereka untuk Umrah Ziarah DIY yang cukup santai.
http://theponderofme.blogspot.com/2014/02/diy-umrah-ziarah-di-sini-bermulanya.html
4. Catatan Puan Hanun pula yang menunaikan umrah bersama anak-anak cukup membantu pasangan lain yang mempunyai anak kecil. Sungguh, bukan mudah membawa dua anak lelaki yang beliau gelar ‘Imam Muda’. Dengan sifat sabar dan kasih sayang, segalanya berjalan lancar pada bulan Mac 2014 yang lalu.
http://raisingupimammudas.blogspot.com/2014/03/umrah-bersama-anak-anak.html
5. Syed Syafiq merakam panorama Istanbul yang cukup mengujakan. Apa yang lebih menarik, beliau mendokumentasi perjalanan di Istanbul pada setiap hari, dengan cerita bergambar.
http://osembelog.blogspot.com/2014/02/travelog-turki-part-1.html
6. Anna yang berkunjung bersama suami tersayang berkongsi pengalaman menarik bersama Tour Guide yang boleh berbahasa Melayu, iaitu Ali Baba pada April 2014 yang lalu.
http://anna-alaui.blogspot.com/2014/04/kembara-sirah-dan-ibadah-day-1-part-1.html
7. Yatie, suami dan anak-anak juga berkongsi kegembiraan di Istanbul sebelum berangkat untuk mengerjakan Umrah pada bulan Julai 2014 yang lalu. Pada setiap pengakhiran catatan blog beliau, ada tips yang cukup membantu.
http://yatiechomeyl.blogspot.com/2014/07/ziarah-ke-bursa-turki-day-1.html
8. Yang terakhir, catatan travelog Umrah Istanbul yang paling lengkap ialah dari Encik Rosli. Boleh dikatakan, pengalaman beliau ke Istanbul yang dizahirkan dengan 40 bab cukup mengujakan.
http://irosli63.blogspot.com/2014/02/istanbul-aku-datang-bersama-keluarga.html
Justeru, bagi sesiapa yang berhajat untuk menunaikan umrah, boleh buat perancangan untuk singgah ke destinasi Istanbul dahulu!


Bukan Fobia Tak Ada Duit, Tapi 7 Sebab Ini Buat Isteri Takut Berhenti Kerja

“Susah-susah you berhenti kerja jelah. Bukannya kita tak cukup duit pun. I kan ada, I boleh tanggung you dan anak-anak…”
Dalam Islam, isteri memang tidak diwajibkan untuk bekerja, tetapi mereka juga tidak dilarang bekerja asalkan pekerjaannya tidak bertentangan dengan syarak dan mendapat izin suami. Namun, ada masanya sesebuah keluarga diuji dengan hal tertentu sehingga menjadikannya mustahil untuk kedua-dua pasangan bekerja.

Sekalipun keluarga itu mampu dan mungkin juga mewah, realitinya tidaklah mudah untuk mengharapkan isteri berhenti kerja dan menjadi surirumah sepenuh masa. Jauh di sudut hati mereka, bukan faktor wang semata-mata yang menjadi ketakutan si isteri apabila diminta meletak jawatan, tetapi ada banyak sebab lagi yang membuatkan mereka berfikir panjang.
Bukan Fobia Tak Ada Duit, Tapi Ini 7 Sebab Isteri Takut Berhenti Kerja
Berikut adalah antara sebab yang menghalang isteri berhenti kerja.

1. Minat Mendalam Terhadap Karier
Setelah belajar bertahun-tahun di kolej atau universiti dan menimba pengalaman sana sini, tentulah terasa ‘sayang’ untuk melepaskan karier yang diidam-idamkan selama ini.

Malah, sebahagian besar wanita telahpun jatuh cinta terhadap karier mereka walaupun kerja tersebut amat mencabar. Bagi mereka, segala kesusahan, komitmen, dan halangan inilah yang meningkatkan lagi pengetahuan serta potensi mereka dalam bidang tersebut. Disuruh minta cuti pun mereka tak mahu, apatah lagi nak minta berhenti.
Foto Kredit: islamiclife.com
2. Takut Menjadi Beban Kepada Suami
Apabila isteri tidak lagi menjana pendapatan, mereka bergantung sepenuhnya kepada suami. Perubahan ini menjadikan isteri kekok dan malu untuk meminta walaupun itu haknya.
Mereka takut untuk menuntut sesuatu di luar kemampuan suaminya. Rasa bersalah asyik menyelubungi diri walaupun apa yang diperlukan adalah mustahak dan untuk kesihatan diri. Dalam hati, seboleh-bolehnya mereka tidak mahu menyusahkan suami.
Foto Kredit : justbetweenus.org
3. Risau Tak Dihargai
Tugas menguruskan rumah seringkali dipandang remeh oleh segelintir pihak yang tidak pernah memahami. Kalau tak percaya, cubalah duduk dengan anak kecil selama 1 hari tanpa keluar rumah dan tanpa bantuan sesiapa. Tentu anda akan mengakui bahawa ianya lebih daripada sekadar rutin yang mudah. Nak makan pun tak sempat!
Lebih menyedihkan sekiranya apabila suami balik dari pejabat, tiada pelukan yang dirasa, tiada senyuman yang diterima, dan langsung tiada bantuan yang ditawarkan. Seolah-olah semua kerja di rumah mereka yang punya.
Foto Kredit: tin8.co
4. Tiada Ruang Peribadi
Memang seronok meluangkan masa dengan anak-anak di rumah. Tapi, apa perasaannya jika kita berada dengan mereka sepanjang masa tanpa ada ruang peribadi? Apabila tidak lagi bekerja, tiada lagi ruang untuk berkarya, bersosial, dan sempitlah sudah masa untuk ‘me time’ walaupun dalam kereta. Malah, surirumah seolah-olah ‘on-call’ 24 jam.
Bagi seseorang yang cintakan karier terutamanya, pekerjaan bukan saja memberi ruang untuk seseorang mempraktikkan kebolehan mereka, tetapi sebenarnya ia juga satu ‘terapi’ yang dapat mengalihkan perhatian kita daripada fikiran negatif yang ingin dijauhi.
Foto Kredit: greencleanphoenix.com
5. Bimbang Tidak Dapat Menguruskan Rumah Dengan Baik
Kerja rumah seperti memasak, mengemas, dan menguruskan anak amat sinonim dengan wanita. Tetapi, bukan semua wanita mahir melakukan semua tugas ini. Bagi yang pertama kali bergelar ibu, tugas ini mungkin menjadikan mereka kekok dan tak menang tangan.
Oleh itu, jika cara pengurusan mereka selalu dikritik, tentu isteri lebih fobia untuk berhenti kerja dan menjadi surirumah sepenuh masa.
Foto Kredit: alfa-img.com
6. Tertekan Dengan Pandangan Orang Lain
Zaman telah berubah. Kini, isteri yang tidak bekerja mungkin dianggap oleh masyarakat sebagai seorang yang tidak independent walaupun sebenarnya tidak. Keputusan isteri berhenti kerja juga ada kalanya tidak disenangi oleh keluarga mereka sendiri mahupun keluarga mertua.
Khuatir terhadap tanggapan keluarga, saudara-mara, jiran tetangga, dan rakan-rakan, alasan inilah yang menjadikan begitu sukar membuat keputusan untuk isteri berhenti kerja.
Foto Kredit: malibuvist.com
7. Tidak Yakin Diri
Selain tidak menjana pendapatan keluarga, apabila isteri berhenti kerja, lingkungan sosial mereka akan menjadi terhad. Begitu juga dengan hasil kerja mereka. Oleh itu, mereka menganggap tiada apa lagi yang boleh dibanggakan apabila ‘terperuk’ di rumah. Tiada khabar lagi yang boleh diceritakan bersama keluarga, dan tiada perkembangan yang berlaku dalam diri mereka.
Dalam hal ini, bakal surirumah perlu bijak merancang jadual mereka agar turut mendapat sedikit waktu untuk diri sendiri. Isilah waktu tersebut dengan mengasah hobi, menghadiri kelas, atau mengikuti seminar. Kalau tidak mampu menghadirkan diri secara fizikal, dah banyak peluang untuk menyertainya secara online. Sedikit sebanyak, ia dapat membantu mengingatkan diri terhadap kebolehan yang dimiliki.
Foto Kredit: radiomontecarlo.net
Pertimbangkan Keputusan Bersama
Ternyata, keputusan untuk menjadi surirumah bukanlah keputusan yang mudah buat sang isteri. Maka, bertolak-ansurlah sesama pasangan kerana banyak perubahan yang akan berlaku selepas ini. Jangan takut berkurangnya rezeki kerana ia telah dijamin oleh Allah untuk semua mahkluk di bumi.
Buat suami, murah hatilah pada isterimu yang telah melepaskan kerjaya demi memenuhi keperluan rumah tangga. Jika anda sering memberi hadiah dan berbelanja untuk keluarga dan sahabatmu, ingatlah juga isteri yang setia di sampingmu. Penghargaan dari suami walaupun ucapan ‘terima kasih’ pun sudah cukup bererti dan akan menambah rasa cintanya padamu.


Pengambilan Gula Secara Berlebihan Boleh Kecutkan Otak Anak- Doktor

Pengambilan gula secara berlebihan dalam kehidupan seharian sememangnya tidak elok dan perlu dielakkan. Bukan sahaja orang dewasa malah kanak-kanak juga perlu diberi keutamaan.
Hal ini kerana pengambilan gula yang melampau boleh menyebabkan otak anak ‘mengecut’ seperti perkongsian Dr Mazliana Mazlan di laman Facebooknya. Ikuti penerangan lanjut di bawah dan diharapkan ibu bapa sentiasa menjaga makanan seharian anal-anak.

Baca juga: Bahaya! Jangan Ada Bekas Makanan Stryofoam Ini Di Rumah, Ini Sebabnya…
PENGAMBILAN GULA SECARA BERLEBIHAN BOLEH KECUTKAN OTAK ANAK

Kecut otak anak-anak kalau kita bagi makan minum tinggi gula selalu. Tugas kita untuk ajar anak-anak tentang bahayanya gula. Sejak dari anak-anak kecil, cuba ajak mereka jauhkan diri dari gula seboleh mungkin. Ajak pelan-pelan, explain selalu.

Anak-anak akan faham. Susah nak buat, tapi kita cuba. Sebab kesannya kita takkan nampak sekarang. Cuba bayangkan kita hari-hari bagi anak minum air manis waktu pagi sebelum ke sekolah.
Dalam makanan baby, gula jadi bahan ramuan nombor 2.

Mungkin kita fikir untuk beri tenaga, nak anak sihat dan kuat supaya dapat fokus belajar di sekolah. Atau mungkin option yang lebih sihat kita bagi susu tepung kaya DHA yang dibancuh dengan gula bagus untuk perkembangan otak.
Sebenarnya kita tengah latih anak kita dari kecil, wajib minum air manis waktu pagi sebelum pergi sekolah. Mereka akan bawa sampai ke tua seperti kebanyakan kita sekarang yang tak boleh tinggal air manis waktu sarapan pagi.
Gula bahan pertama dalam biskut ni.

Hakikat sebenar, kita telah rosakkan sel otak anak-anak dengan kenalkan mereka dengan makanan dan minuman bergula seawal bangun pagi.

Biskut.
Roti.
Aiskrim.
Jus buah.
Jem.
Bar coklat.
Cereal.
Keropok.
Pes pasta.
Sos.
Kicap.
Sos tiram.
Pes masakan.

Semuanya ada gula samada kita sedar atau tidak. Susah untuk kita elakkan sepenuhnya gula dalam kehidupan seharian. Gula tersembunyi terlalu banyak dalam makanan ultra proses. Walau kita rasa tak manis sangat, tapi gula tetap banyak dalam tu.
Dalam kicap ada gula banyak sangat. Sebab tu kicap pasaran sedap sangat.

Gula antara kandungan pertama dalam kebanyakan makanan ultraprocessed. Kalau susah nak elak yang lain, kita cuba elak air manis je dulu dari anak-anak. Terutama waktu pagi k. Minum air kosong kan lebih sihat. Kita cuba sama-sama ya, insyaAllah.
Sumber: Facebook Dr Mazliana Mazlan


Pengambilan Gula Yang Tinggi Mungkin Memberi Kesan Kepada Ingatan & Pembelajaran

Saban hari kita disajikan dengan pelbagai bentuk tulisan, video dan acara televisyen yang menyentuh mengenai kepentingan pengambilan susu buat kanak-kanak. Apa yang penting ialah anak-anak menerima nutrisi dan zat yang lengkap bagi membantu tumbesaran dan perkembangan mereka.
Terdapat banyak komen daripada ibu-ibu di laman sosial yang mengaitkan pengambilan susu dengan gula tambahan menyebabkan anak mereka menjadi hiperaktif ataupun hilang selera makan. Namun begitu, kesan-kesan tersebut masih belum disahkan melalui kajian sedia ada.

Manakala, impak pengambilan gula tambahan berlebihan kepada tumbesaran kanak-kanak sebenarnya jauh lebih besar kerana ianya boleh mengganggu perkembangan otak anak kita
Di sini kami kongsikan mengapa situasi ini berlaku.

Elak Pengambilan Susu Dengan Gula Tambahan.

Susu merupakan sumber nutrisi yang baik untuk menyokong tumbesaran tubuh kanak-kanak. Akan tetapi, banyak susu rumusan untuk kanak-kanak mengandungi gula tambahan dalam rumusannya. Kesan gula tambahan itu ada terutamanya apabila kanak-kanak mengambil 3 hidangan sehari dan mengambil makanan dan minuman bergula yang berlebihan dalam diet seharian mereka.
Kajian menunjukkan bahawa pengambilan minuman bergula yang semakin banyak, skor kecerdasan anak akan berkurangan*. Sememangnya, ini akan memberi kesan terhadap proses pembelajaran dan ingatan kanak-kanak.
Oleh itu, elakkan pengambilan susu dengan gula tambahan. Kalau boleh semak dahulu label kandungan susu pilihan anda sebelum buat sebarang pembelian.
*Rujukan:

– Cohen et al. (2018). Am J Prev Med. 54(6), 727-735.
BAGAIMANA UNTUK MENGENALPASTI GULA TAMBAHAN DALAM SUSU ANAK ANDA?

Sebenarnya mudah untuk anda kenalpasti kandungan gula tambahan dalam susu rumusan kanak-kanak yang ada di pasaran. Perhatikan label pada bahan-bahan yang digunakan. Jika anda ada melihat senarai bahan-bahan seperti pepejal sirap jagung (tumbuh-tumbuhan), pepejal sirap glukosa (tumbuh-tumbuhan) atau Laktosa (susu lembu) seperti yang tertera pada ramuan diatas, elakkan pembelian.
Hal ini kerana semua bahan diatas adalah contoh gula tambahan yang telah diguna pakai dalam rumusan susu kanak-kanak tersebut.
Pilih Susu Dengan Kandungan Nutrisi Yang Tinggi & Tanpa Gula Tambahan

Oleh itu, dapatkan susu yang bernutrisi tinggi. Perkara ini penting kerana kanak-kanak memerlukan diet seimbang agar tubuh mereka mendapat sumber Protein, Kalsium, Magnesium dan Vitamin yang mencukupi. Sekaligus, membantu menyokong perkembangan tubuh dan otak kanak-kanak.

Dengan AnmumTM ESSENTIAL, anda boleh menarik nafas lega kerana ianya mengandungi 15 Nutrien penting untuk perkembangan kanak-kanak. Diperkaya dengan Asid dokosaheksaenoik (DHA), Membran Globul Lemak Susu (MFGM) + Gangliosida (GA) & Inulin yang baik untuk membantu menyokong perkembangan otak dan sistem penghadaman kanak-kanak*.
*Rujukan:
-Lauritzen et al. (2016). Nutrients. 8 (1), [6]
– Palmano et al. (2015). Nutrients. 7, 3891-3913
– Veereman-Wauters et al. (2012).Nutrition. 28, 749-752.
-Schaafsma & Slavin. (2015). Compr. Rev. Food Sci. 14, 37-47

AnmumTM ESSENTIAL. Sokonglah 8 Perkembangan Penting Kanak-Kanak!

Adalah penting untuk menyokong 8 perkembangan penting kanak-kanak iaitu pembelajaran, perlindungan, persekitaran usus yang baik, tumbesaran & perkembangan menyeluruh, penglihatan, fokus, perkembangan emosi dan perkembangan sosial.

Di samping itu, AnmumTM ESSENTIAL merupakan satu-satunya susu rumusan untuk kanak-kanak berusia 1 hingga 6 tahun tanpa gula tambahan.  Maka, tidak hairanlah AnmumTM ESSENTIAL adalah antara susu rumusan untuk kanak-kanak yang menjadi pilihan utama di pasaran pada ketika ini.

Walau bagaimanapun, penting untuk kita pantau diet pemakanan harian anak-anak kita. Walaupun susu membantu membekalkan nutrisi yang diperlukan oleh tubuh, tetapi pengambilan sayur, buah-buahan, daging dan ikan tetap perlu diberikan kepada mereka kerana ia merupakan sumber nutrisi utama untuk perkembangan kanak-kanak.
Buat para ibu bapa di luar sana buatlah pilihan susu yang tepat untuk anak anda. Bagi yang berminat nak dapatkan susu AnmumTM ESSENTIAL, anda boleh berbuat demikian di Get Your Free Sample | Anmum™ Materna, Lacta & Essential Malaysia.
Untuk ibu bapa yang nak tahu lebih lanjut mengenai susu AnmumTM ESSENTIAL, anda boleh layari
https://www.anmum.com/my/ms/products/anmum-essential.


Pengambilan Guru Secara One Off Bermula Julai, Ini Apa Anda Perlu Alert!

Kementerian Pendidikan mengumumkan akan mengambil 18,702 pegawai pendidikan gred DG41 secara ‘one off’ untuk mengatasi kekurangan guru di negara ini khususnya membabitkan negeri dan mata pelajaran tertentu.
Menteri Kanan Pendidikan, Datuk Dr. Radzi Jidin berkata, pihaknya akan mengeluarkan iklan tawaran pada 7 Julai ini dan penempatan secara berperingkat akan dibuat bermula Oktober.

Artikel berkaitan: Pelajar SPM, STPM Terima Vaksin Bermula Julai Di Sekolah
PENJELASAN “PENGAMBILAN GURU SECARA ONE-OFF”

Penjelasan oleh YBRS Dr Ahmad Rafee Bin Che Kassim selaku Timbalan Ketua Pengarah Pelajaran Malaysia (Sektor Pengambilan Profesionalisme Keguruan)

“One Off” bermaksud pengambilan khas ini akan dibuat sekali sahaja, tetapi dengan jumlah yang besar.
Penjelasan.
– Jawatan perkhidmatan yang ditawarkan adalah bergred DG41.
– Seramai 18 702 orang guru akan ditempatkan
– Merupakan usaha KPM dengan kerjasama JPA dan SPP
Tujuan pengambilan khas secara one off:
1) Mengatasi jurang kekurangan guru
2) Menyahut Pelan Pemulihan Negara
Perbezaan pengambilan khas dengan pengambilan biasa setiap tahun.
1) Jumlah pengambilan guru kebiasaannya 5000 sahaja, manakala pengambilan khas akan menempat 18,702 guru.
2) Pengambilan biasa adalah untuk menggantikan guru yang bersara dan pembukaan sekolah baharu/matapelajaran yang memerlukan guru, manakala pengambilan khas ini adalah bagi menutup jurang kekurangan guru.
SIAPA YANG LAYAK MEMOHON?

– Graduan yang memiliki iktisas (IPG)
– Graduan Sarjana Muda dengan Pendidikan
– Graduan Sarjana Muda awam yang memiliki Diploma Pendidikan
– Graduan yang tidak memiliki SM dengan pendidikan juga boleh memohon (mengikut kesesuaian bidang dan perlu menjalani
Diploma Pendidikan sebelum lantikan)
* Graduan pendidikan AKAN DIBERI KEUTAMAAN
Bagaimana dengan graduan pendidikan yang tidak mempunyai kekosongan dalam opsyen mereka?
– Akan melihat kesesuaian opsyen pertama dengan kedua . *Contoh: Guru Kimia yang berjaya temuduga akan ditempatkan sebagai guru matapelajaran Sains.
CARA DAN PROSES PERMOHONAN

– Rujuk portal rasmi SPP (Suruhanjaya Perkhidmatan Pendidikan)
– Iklan akan dikeluarkan 7 Julai 2021 (save the date!)
– Akan diterangkan dengan lebih lanjut di iklan akan datang
– Secara ringkas:-
PERMOHONAN > TAPISAN 1 (Kelayakan, bidang yang dipohon) > Menduduki ujian UKCG (Ujian Kelayakan Calon Guru) – (bagi calon bukan pendidikan) > Lulus > Temuduga > Keputusan temuduga > Penempatan.
*Makluman tambahan.
– Pemilihan, saringan, temuduga dan pelantikan akan diuruskan oleh SPP.
– Penempatan akan diuruskan oleh KPM.
STATUS PENEMPATAN

– Oktober 2021
– Bakal guru dinasihatkan agar BERSEDIA untuk ditempatkan di mana-mana sahaja demi memenuhi keperluan negara.
“Guru mestilah berjiwa pendidik”.
Yang benar,
Ifa Safirah Abd Rahim
Yang bercita-cita untuk jadi pendidik.
Sumber: Ifa Safirah Abd Rahim, Suruhanjaya Perkhidmatan Pendidikan


Pengambilan Jajan Bagi Anak Umur Bawah 3 Tahun Punca Penyakit Kronik- Pakar

Makanan ringan atau jajan memang menjadi kegemaran semua tidak mengira peringkat usia meskipun umum tahu ia tidak bagus untuk kesihatan diri. Bahan-bahan digunakan tidak mempunyai zat yang mencukupi untuk membantu tumbesaran kanak-kanak.
Lebih membimbangkan apabila melihat ibu bapa yang hanya memberi jajan kepada anak untuk memujuk diri mereka jika sedang menangis. Pelbagai penyakit kronik mampu terjadi jika pengambilan jajan secara berlebihan dan tidak mempunyai pengawalan.

Baca juga: Pakar Kongsi Aktiviti & Mainan Sensori Bagus Untuk Anak Usia 0-12 Bulan
PENGAMBILAN JAJAN BERLEBIHAN PUNCA PENYAKIT KRONIK

Menerusi perkongsian Dr Taufiq Razif di laman Facebooknya, jajan ialah makanan yang tinggi kalori tetapi tidak mempunyai nilai nutrisi yang mencukupi untuk anak-anak dan ia akan menyebabkan penyakit kronik seperti kencing manis, darah tinggi dan strok sebelum usia mencecah 30 tahun.

Ramai betul mak ayah belum tahu tentang bahaya jajan pada otak anak kecil
~ Jajan tu sendiri bermaksud makanan yang tinggi kalori tapi takde nilai nutrisi
~ Kanak-kanak yang terdedah dengan jajan ni terdedah pada penyakit kronik seperti kencing manis, kanser, strok dan juga berisiko besar untuk dapat penyakit kardiovaskular sebelum umur 30 tahun.
TERDEDAH SEAWAL UMUR TIGA TAHUN
Menurutnya, apa yang lebih menyedihkan apabila kanak-kanak berusia kurang tiga tahun sudah didedahkan dengan pengambilan jajan secara berlebihan. Menurut kajian yang dilakukan ia akan memberi kesan yang tidak elok pada IQ anak-anak.
~ Lebih parah lagi kalau kanak-kanak tu terdedah dengan jajan sebelum umur 3 tahun. Ikut kajian daripada University of Bristol, kanak-kanak yang terdedah dengan jajan sebelum umur 3 tahun akan memberi kesan pada IQ kanak-kanak tu.

~ Walaupun mungkin lepas tu ibubapa dah tersedar dan cuba ubah balik gaya pemakanan si anak tu tapi dah terlambat dah! Sebab perkembangan otak paling progresif dalam 3 tahun pertama tu. Efeknya? Seumur hidup!
Jadi kepada mana-mana ibubapa tu, tolong la pantau apa yang anak kita makan ye. Zaman sekarang adalah zaman yang mana ‘ penyakit orang dewasa ‘ dah mula menyerang kanak-kanak. Ni la zaman yang mana umur 20 tahun pun dah ada yang kena potong kaki dan umur 30 tahun pun dah kena strok dan serangan jantung.
Sumber: Facebook Taufiq Razif


Pengantin Baharu Terima Barang Kemas, Hadiah Daripada Setiap Tetamu

Satu majlis perkahwinan di Bach Ninh, Vietnam viral dan menarik perhatian ramai kerana penampilan luar biasa kedua-dua pengantin. Bagaikan pasangan bangsawan,  kedua-duanya tampil memakai berpuluh-puluh barang kemas di anggota badan.
Menurut rakan keluarga tersebut, semua perhiasan itu dihadiahkan oleh tetamu yang terdiri daripada kerabat diraja yang kaya-raya.

Baca juga: Kucing Pun Ada Majlis Perkahwinan Tau, Siap Ada Kad Undangan Tetamu!
PENGANTIN BAHARU TERIMA BARANG KEMAS, HADIAH DARIPADA SETIAP TETAMU

Pasangan pengantin itu juga dikatakan menerima beratus-ratus utas gelang serta rantai emas semasa majlis perkahwinan mereka dan memakai kesemuanya serentak, lapor Wolipop.

Pernikahan tersebut berlangsung pada 10 Jun lalu di kampung Dong Cao, daerah Phong Khe dan difahamkan keluarga penagntin merupakan golongan kaya di daerah tersebut.
“Keluarga pengantin termasuk dalam golongan kaya di daerah itu. Jadi, sempena meraikan perkahwinan, pasangan itu menerima banyak hadiah termasuk gelang dan cincin emas,” ujar seorang rakan pengantin perempuan.

Pengantin lelaki yang memakai sut hitam dilihat memegang beg kertas putih, manakala pengantin perempuan yang memakai gaun pengantin separuh putih dilihat memegang berpuluh-puluh rantai emas di tangannya.
Berdasarkan komen netizen, ini bukan kali pertama majlis perkahwinan mewah berlangsung di Bach Ninh kerana kawasan itu sememangnya digelar sebagai pusat kediaman elit.
Sumber: Wolipop


“Pengantin Bukan Untuk Disidai…” Tinggalkan Budaya Majlis Kahwin Makan Belanja Besar

Semua orang pasti mempunyai impian untuk mengadakan sebuah majlis perkahwinan yang diidamkan. Tidak salah untuk pasang impian namun dalam masa yang sama perlu juga mengukur baju di badan sendiri.
Dalam keadaan ekonomi sekarang ini banyak kenaikan harga berlaku, nak buat majlis kahwin pun kena rangka betul-betul supaya tidak sampai berhutang dan membazir. Sebagaimana cadangan majlis perkahwinan yang tidak membebankan yang dikongsikan oleh Puan Normaliza Mahadi seorang Kaunselor Keluarga. Semoga dapat dijadikan panduan bersama.

Baca juga: “Semua Negeri Ada Kan Bagus”- Pawagam Di Terengganu Letak Peringatan Berkelakuan Sopan
TINGGALKAN BUDAYA MAJLIS KAHWIN MAKAN BELANJA BESAR

POST INI BUKAN UNTUK DIBACA OLEH ORANG KAYA RAYA. POST INI UNTUK ORANG YANG BIASA MACAM SAYA.

Saya nak mencadangkan kepada semua keluarga di Malaysia ini supaya
1. MINTA MAS KAHWIN, TAK PAYAH DUIT HANTARAN
Gambar hiasan: eCentral
Tak payah mintak hantaran daripada bakal menantu tetapi meminta mas kahwin berdasarkan kemampuan.
Contohnya minta mas kahwin 30% daripada gaji bersih bakal menantu. Jadi makin banyak gaji bakal menantu makin banyak mas kahwin pengantin perempuan dapat.
2. JANGAN BUAT MAJLIS KAHWIN SAMPAI BERHUTANG
Gambar hiasan: PengantinBaru.com.my
Tak payahlah buat kenduri kahwin yang kena berhutang sana sini. Hentikanlah nak impress tetamu ni.
Kalau nak hidangkan mee goreng aje pun tak salah. Buat sambal udang kering. Minum pulak dengan air sirap limau. Perghhhh… sedap makcik. Memang makan tambah pinggan.
Nak meehoon goreng pun ok. Kalau nak buat nasi campur dengan sup ayam dan sambal belacan pun ok. Nasi beriani lah, nasi minyaklah kebanyakkannya tetamu yang datang tu semua dah biasa makan.
3. TINGGALKAN BUDAYA ‘DOOR GIFT’
Gambar hiasan: ShopeeMY
 Tolonglah tinggalkan budaya bagi door gift ni.
 Tetamu ni tinggalkan dalam kereta aje door gift tu. Bila depa basuh kereta, abang Bangladeshi tu buang aje. Menyemak.
4. TINGGALKAN BUDAYA BERSANDING
Gambar hiasan: Pinterest
Boleh dah kita tinggalkan budaya bersanding yang memakan belanja yang besar ni. Pengantin bukan untuk disidai kepada orang ramai.
Cukuplah pengantin mengenakan baju yang senonoh, bersih, sedap mata memandang untuk bergambar kenangan untuk keluarga terdekat sahaja.
by Normaliza Mahadi.
Kepada yang masih berkeras mahukan perkahwinan yang gilang gemilang tetapi berhutang atau menyusahkan orang, SILAKAN. Atau kepada yang sangat takut apa orang kata, maka anda tak termasuk dalam cadangan saya. Sekian.
“TAK PAYAH LA BRIDESMAID, BUKAN BUDAYA KITA…” – NETIZEN
Menjengah di ruangan komen, rata-rata netizen memberikan maklum balas yang sangat positif. Mereka bersetuju dengan cadangan yang berunsurkan nasihat daripada Puan Normaliza Mahadi.
Ada juga yang berkongsi pandangan supaya budaya pengiring pengantin atau ‘bridesmaid’ juga perlu ditinggalkan.

Malah, ada yang menyatakan pemberian doorgift dalam bentuk barangan keperluan lebih disukai kerana lebih memadai dan dapat mengelakkan pembaziran ataupun dibuang.

“Lebih baik duit majlis tu digunakan untuk selepas kahwin,” kata seorang pengguna yang mementingkan buat perkara wajib terlebih dahulu apabila berkehendak ‘mendirikan masjid’.

Sumber: Facebook Normaliza Mahadi


Pengantin Dipuji Minta Mas Kahwin Hanya RM73 Walaupun Miliki Rupa Paras Jelita

Sebuah majlis perkahwinan di Palembang, Indonesia tular dan menarik perhatian netizen apabila mas kahwin pengantin perempuan yang memiliki rupa paras jelita hanya 250,000 rupiah (RM73) sahaja.
Menerusi portal Wolipop, masjlis perkahwinan tersebut dimuat naik di media sosial dan menunjukkan pengantin perempuan, Oliavia Nansin dan suaminya, Rahmad Wijaya memakai busana serba putih.

Baca juga: Pengantin Baharu Terima Barang Kemas, Hadiah Daripada Setiap Tetamu
PENGANTIN DIPUJI MINTA MAS KAHWIN HANYA RM73

Setelah selesai proses akad nikah, kedua-duanya memegang wang kertas mas kahwin bernilai RM73 sebagai bukti penerimaan dengan raut wajah gembira.

Olivia berkata, majlis perkahwinannya berlangsung dalam suasana ringkas dan mendahulukan perkara yang wajib sahaja. Tiada tema atau konsep, apa yang penting majlisnya sah serta berjalan lancar.

View this post on Instagram

A post shared by HIBURAN SEMATA | ENTERTAINMENT (@javacomedy)

“Ini baru cinta sejati, wajah persis bidadari namun, mas kahwinnya tidak membebankan suami dan tidak merendahkan si isteri,” komen seorang pengguna media sosial.
Sumber: Wolipop


Penganut Kristian Ini Hina Islam, Dan Termalu Sendiri

Al-Quran bukan satu-satunya agama yang meletakkan garis panduan dan hukuman dalam melindungi kesucian agamanya. Tetapi, umat Islam selalu diperlekehkan dan didakwa ‘agama penindasan‘ atau ‘agama keganasan‘ kerana adanya hukum dalam menutup aurat, zina, minum arak, peperangan, mencuri, dan sebagainya. Ini kerana tidak ramai yang membuat kajian terhadap kebenaran agama itu sendiri sebelum membuat sebarang kesimpulan.
Bukankah agama lain juga mempunyai undang-undang dan garis panduan tertentu? Inilah sandaran yang menjadi tunjang eksperimen sosial sekumpulan anak muda Dit is Normaal di bandar Belanda. Eksperimen yang digelar ‘The Holy Quran Experiment’ di laman Youtube mereka kini hampir mencecah 6 juta ‘views’ dan mendapat kritikan (serta pujian) daripada pelbagai pihak.

Eksperimen sosial khas untuk penganut Kristian
Dalam eksperimen ini, mereka meminta pejalan kaki membaca ungkapan dan memberi pandangan terhadap larangan keras, amaran dan hukuman yang terdapat dalam sebuah kitab. ‘Trick’nya di sini, mereka mengatakan ayat yang dibacakan tersebut adalah daripada kitab Al-Quran.
Sangat mengejutkan kerana tiada antara mereka yang menyangka bahawa ia sebenarnya Kitab Bible! Ada yang tersipu malu dan mengaku mereka tidak menyedari bagaimana mereka boleh berfikiran prejudis terhadap Islam. Cuba lihat reaksi mereka dan renungkanlah pengajarannya.


Perempuan Akan Jadi ‘Sebijik’ Macam Ibu Mereka Pada Usia 33 Tahun

“Makan jelah apa yang ada ni. Tak elok membazir. Tau tak ramai orang kat Afrika sana tengah kebuluran tau!”
“Kalau kamu tak dengar cakap, Papa balik nanti siaplah…”

Kadang-kadang kita mesti perasan kan, yang kita ni sebenarnya dok mengulang apa yang Mak kita cakap dekat kita masa kecil dulu.
Menurut sebuah pemerhatian, wanita akan mula ‘menjadi’ ibu mereka pada usia 33 tahun.

Tak mengejutkan bukan?

Wanita Mula ‘Menjadi’ Ibu Mereka Pada Usia 33 Tahun
Dalam pemerhatian yang dikendalikan oleh Dr Julian De Silva itu, 2000 orang peserta telah terlibat dan menjawab satu siri soalan berkaitan hal ini.
Hasilnya, kebanyakan wanita mendapati mereka mula mendapati pelbagai persamaan dengan ibu mereka pada usia 33 tahun sekalipun pernah bersengketa dan bertegang urat sebelum itu.
Apa yang membuatkan mereka ‘menjadi’ ibu mereka antaranya

Mula mempunyai minat terhadap hobi yang sama / serupa dengan ibu
Menonton rancangan TV yang sama
Membebel atau mengeluarkan perkataan yang sama seperti ibu mereka

Lelaki Pun Akan ‘Menjadi’ Seperti Ayah Mereka
Dr De Silva mengatakan bahawa lelaki pun tak terlepas daripada fenomena ini.
Dalam pemerhatian tersebut, golongan lelaki pula menunjukkan ciri seperti bapa mereka pada usia 34 tahun.
Kata beliau, “Kita semua akan menjadi seperti ibu bapa kita pada tempoh tertentu dalam hidup kita – dan ianya adalah sesuatu yang patut diraikan. Sebabnya mereka adalah insan yang paling hebat bagi kita dalam dunia ini.”
Foto Kredit: pride.kindness.sg
Kenapa Kita Bertukar Menjadi Seperti Ibu Bapa Kita
Walau kita cuba menafikan sekeras-kerasnya, mesti ada perelakuan atau persamaan yang dapat disamakan dengan ibu bapa kita.
Menurut saintis, neuron dalam otak kita akan mencari laluan yang lebih familiar, terutamanya apabila berhadapan dengan situasi yang menyebabkan kita stres.
Contohnya bila kita tertekan tengok anak menangis, dalam keadaan tak sedar kita pun menyanyikan lagu atau zikir yang dinyanyikan oleh Mak kita dulu.
Daniel Siegel dalam Psychology Today menjelaskan hal ini melalui sebuah perumpamaan visual:
Bayangkan kita nak pergi beri makan itik di sebuah kolam. Untuk ke kolam tu, kita kena melalui sebuah padang yang penuh dengan rumput tinggi. Bila kita melalui rumput tinggi tu, ia akan membentuk sebuah laluan.
Lepas dah beri itik makan, secara automatiknya kita akan lalu laluan tadi. Dan orang selepas kita pun tentu akan lalu dekat laluan tadi, walaupun tak ada arahan atau signboard yang suruh kita lalu kat situ kan?
Sebabnya otak kita akan rasa laluan ini pernah dilalui oleh orang lain. Jadi mesti selamat. Kalau lalu tempat lain, takut ada ular dan sebagainya.
Ya, beginilah yang dilakukan oleh otak kita bila kita meniru atau ‘tertiru’ perbuatan ibu ayah kita!

Kita Juga Boleh Mengawalnya
Tentulah setiap manusia unik dan mempunyai ciri keistimewaan masing-masing. Tapi mesti ada kalau tak banyak sedikit ciri persamaan yang ‘diturunkan’ oleh ibu ayah sebagai faktor persekitaran paling kuat bagi kita.
Walaubagaimanapun, ia tak bermaksud kita tak boleh mengubah dan menjadi diri kita sendiri. Semuanya bergantung kepada cara penerimaan dan persepsi kita terhadap sesebuah situasi.
Jadi bila kita sendiri dah jadi ibu atau ayah, kenalah berhati-hati dengan tindakan kita sebabnya anak-anak kita pula yang akan meniru kita bila besar nanti!

*Sumber: DailyMail, Harley Street, Psychology Today


Pengasingan Jantina Di Panggung TGV Mesra Mall Mulai 3 September

Walaupun negara kita masih berada dalam tempoh Perintah Kawalan Pergerakan Pemulihan yang dilanjutkan sehingga 31 Disember 2020, sudah banyak sektor ekonomi yang telah dibuka termasuk pawagam di seluruh negara. Pembukaan pawagam kepada orang ramai pada 1 Julai lepas dengan mengamalkan Standard Operation Procedure (SOP) yang ketat juga mendapat sambutan ramai.
ASING TEMPAT DUDUK LELAKI DAN PEREMPUAN
Jika sebelum ini Lotus Five Star Cinemas Kuala Terengganu yang telah memperkenalkan sistem pengasingan jantina dalam panggung, kali ini TGV Mesra Mall di Kerteh, Terengganu pula memperkenalkan sistem pengasingan jantina dalam panggung bermula 3 September.

Antara peringatan yang dikemukan untuk orang ramai sebelum masuk ke dalam panggung adalah penonton beragama Islam hendaklah menutup aurat dan penonton bukan Islam hendaklah memakai pakaian yang sopan. Bukan itu sahaja, penonton juga tidak dibenarkan untuk membawa masuk minuman keras yang memabukkan.

SOALAN-SOALAN LAZIM DARI ORANG RAMAI

1.Bagaimana TGV melaksanakan pengasingan tempat duduk bagi penonton berdasarkan garis panduan yang telah ditetapkan oleh Majlis Perbandaran Kemaman (MPK)?
Kami telah mengasingkan penonton mengikuti 3 zon seperti di bawah:
• Zon Lelaki – Untuk semua individu atau kumpulan penonton lelaki sahaja.
• Zon Perempuan – Untuk semua individu atau kumpulan penonton perempuan sahaja.
• Zon Keluarga – Untuk keluarga, pasangan suami isteri atau mahram.
2.Dimanakah pengunjung boleh merujuk kepada indikasi pelan tempat duduk?
Indikasi mengikuti warna yang tertentu akan dipamerkan semasa proses pembelian tiket, sama ada di laman web, aplikasi atau kios TGV.
• Biru – Untuk semua individu atau kumpulan penonton lelaki sahaja.
• Merah Jambu – Untuk semua individu atau kumpulan penonton perempuan sahaja.
• Kuning – Untuk keluarga, pasangan suami isteri atau mahram.
3.Bagaimana TGV tentukan individu atau pasangan yang sudah berkeluarga?

Pasangan suami isteri perlu mengemukakan kad nikah atau dokumen yang berkaitan sebagai bukti pengesahan perkahwinan. Staf kami akan melakukan pemeriksaan terhadap individu, kumpulan atau pasangan yang hadir ke pawagam ini.
4.Adakah TGV akan menyediakan tempat duduk baharu kepada individu, kumpulan atau keluarga yang tersalah beli tiket tanpa mengetahui perlaksanaan pengasingan tempat duduk ini?
Kami akan sentiasa berusaha untuk membantu penonton yang hadir. Walau bagaimanapun, penukaran tempat duduk hanya boleh dilakukan jika terdapat kekosongan pada waktu itu. Kami sarankan anda untuk menyemak terlebih dahulu sebelum meneruskan pembelian tiket kerana tempat duduk adalah terhad.
5.Mengapakah pelaksanaan pengasingan tempat duduk perlu dilakukan di TGV Mesra Mall?
Ini merupakan garis panduan yang telah ditetapkan oleh Majlis Perbandaran Kemaman (MPK) bagi industri hiburan di negeri Terengganu dan semua penonton dikehendaki untuk mematuhinya. Berkuatkuasa bermula 3 September, 2020.
Sumber: TGV Cinemas


Siap Pasang Khemah ‘Feel’ Camping, Ibu Kongsi Layanan Pengasuh Anak Memang Tip Top!

Selain menghantar anak ke taska atau tadika, ada juga dalam kalangan ibu bapa yang memilih untuk hantar anak ke rumah pengasuh. Lebih dekat dan mesra dengan anak-anak, sememangnya layanan di rumah pengasuh yang selalunya diasuh oleh makcik-makcik adalah lebih seronok.
Begitu juga dengan perkongsian ibu ini apabila pengasuh anaknya rajin melayan anak-anak yang diasuh sampai boleh pasang khemah kerana anak-anak tersebut ingin camping!

Baca juga: [VIDEO] Cara Senaman Keluarkan Angin Perut Anak, Kentut & Berak ‘Selambak’!
SIAP PASANG KHEMAH, RATING PENGASUH ANAK 1000/10!
Menerusi perkongsian di laman Twitter @AidaSue, ibu ini berkongsikan kisah pengasuh anak-anaknya yang sememangnya tip top layanan yang diberikan! Sebut sahaja apa yang dipinta oleh anak-anak yang diasuh pasti akan ditunaikan seperti salah satunya adalah memasang khemah untuk dapat feel camping. Rajin!

Penjaga anak aku ni kalau boleh bagi rating, aku rate 1000/10 kot. Anak aku cakap nak camping, dia pacak terus khemah depan umah. Smiling face with tearFace with tears of joy apa je anak aku minta dia bagi. Tak terbalas jasa dia.

Mendapat perhatian ye tuit ni. Ni sewaktu anak aku cakap nak makan kat luar. Dia pegi la bawak makan…and aku pastikan anak aku address penjaga dia properly mommy & daddy, salam time nak balik.

Haha dah bagitau pengasuh sbb dah viral masuk ke FB. So mendapat keizinan post rumah beliau haha ni time pengasuh bukak swimming pool beso sebab anak aku suka sangat mandi kolam. Saja aku nak share sebeb sekeluarga baik hehe.

‘DAPAT PENGASUH YANG BAIK MEMANG UNTUNG SANGAT..”
Perkongsian kisah di Twitter ini juga mendapat banyak reaksi positif dari orang ramai yang berkongsikan kisah pengasuh yang sama. Ramai yang menceritakan semula kisah pengasuh anak-anak yang memang baik dan ini merupakan rezeki juga untuk anak-anak.

Sumber: Twitter @AidaSue


Pengasuh Didakwa Cakar Pipi & Pukul Bayi Usia 11 Bulan

Satu kejadian berlaku di Melaka apabila seorang pengasuh Taman Asuhan Kanak-Kanak (Taska) dihadapkan ke Mahkamah Sesyen Ayer Keroh, atas pertuduhan menganiaya seorang bayi perempuan berusia 11 bulan dengan cara mencakar pipi dan memukul tubuh mangsa, minggu lalu.
Baca juga: Ini Contoh Taska/Pengasuh Yang Bagus, Mak Ayah Kena Alert!

PENGASUH DIDAKWA CAKAR & PUKUL BAYI 11 BULAN

Menurut laporan Harian Metro, tertuduh yang dikenali sebagai Nabilah Md Johan, 27, dari Kampung Tedong, Merlimau, di sini, mengangguk faham sejurus dibacakan pertuduhan dibacakan di hadapan Hakim Nariman Badruddin, namun tidak mengaku tidak bersalah serta meminta dibicarakan.

Berdasarkan pertuduhan, dia sebagai orang yang mempunyai pemeliharaan iaitu guru atau pengasuh didapati menganiaya bayi terbabit berusia 11 bulan ketika kejadian dengan cara mencakar pipi sebelah kiri dan memukul badan mangsa dengan tangan.

Kesalahan itu didakwa dilakukannya di Taska Ummi Ana, No 43, Jalan Sri Emas 25, Taman Seri Telok Emas pada 18 Mei lalu, kira-kira 5.30 petang hingga jam 5.45 petang.
HUKUM PENJARA 10 TAHUN DAN DENDA
Foto: Harian Metro
Bagi kesalahan itu dia dituduh mengikut Seksyen 31 (1) (a) Akta Kanak-Kanak 2001 yang memperuntukkan hukuman penjara maksimum 10 tahun atau dengan denda maksimum RM20,000 atau kedua-duanya, jika sabit kesalahan.
Timbalan Pendakwa Raya N Sivashangari yang menjalankan pendakwaan mencadangkan jaminan RM30,000 dengan seorang penjamin serta syarat tambahan tidak boleh mengganggu mangsa.
Peguam bela, Ab Kadir Ismail yang mewakili tertuduh bagaimanapun membantah jumlah jaminan ditawarkan.
“Jumlah jaminan yang ditawarkan terlalu tinggi, mohon mahkamah menetapkan jumlah jaminan yang munasabah. Penjamin adalah ibu tertuduh sendiri,” katanya.
Selepas mendengar permohonan kedua-dua pihak, Nariman menetapkan jaminan RM8,000 dengan seorang penjamin serta syarat tertuduh tidak mengganggu saksi pendakwaan dalam apa juga keadaan sehingga perbicaraan selesai.
Mahkamah kemudian menetapkan 23 Jun depan untuk sebutan semula kes bagi mendapatkan laporan perubatan mangsa dean serahan dokumen.
Sumber: Harian Metro


Pengasuh Direman 6 Hari, Disyaki Cuba Bunuh Bayi Usia 7 Bulan

Baru-baru ini tular di media sosial mengenai seorang bayi lelaki berusia tujuh bulan yang disyaki cuba dibunuh dan didera oleh pengasuhnya di Taman Desa Pelancongan, Ipoh.
Perkara ini dikongsi sendiri oleh ibu mangsa yang sedih melihat keadaan bayi comelnya terlantar di hospital akibat kesakitan yang terpaksa dilaluinya.

Baca juga: Kanak-Kanak Usia 4 Tahun Jatuh Longkang & Dikhuatiri Lemas
PENGASUH DIREMAN 6 HARI, DISYAKI CUBA BUNUH BAYI 7 BULAN
Menurut laporan BH Online, pengasuh tersebut telah direman selama enam hari bermula 24 September 2021. Perintah reman hingga 29 September ini dikeluarkan ke atas suspek berusia 22 tahun bagi membantu siasatan lanjut mengikut Seksyen 307 Kanun Keseksaan.

Ketua Polis Perak, Datuk Mior Faridalathrash Wahid juga memaklumkan keadaan mangsa yang masih kritikal.

“Bayi masih dalam keadaan kritikal tetapi stabil,” katanya.

Bayi itu dikatakan dihantar bapanya ke rumah pengasuh terbabit pada jam 7.10 pagi Rabu lalu, dalam keadaan sihat dan baik. Namun, bapa mangsa dihubungi pengasuh itu pada jam 2.35 petang hari sama supaya datang mengambil bayi berkenaan yang didakwa terjatuh dari ‘baby walker’.
Mangsa kemudian dirujuk ke Hospital Raja Permaisuri Bainun (HRPB) dan didapati mengalami pendarahan di kepala, selain tempurung kepala retak.

Polis telah menahan pengasuh terbabit dan berdasarkan siasatan awal, suspek didakwa menghempas kepala bayi sebanyak dua kali ke lantai kerana marah selepas mangsa tidak berhenti menangis.
Sumber: BH Online & Facebook Eyna Myiena


Pengecilan & Struktur Operasi Baharu Media Prima, Kakitangan Terlibat Terima Pampasan Penuh

Pada November lalu Media Prima Berhad mengumumkan akan melaksanakan transformasi perniagaan yang akan merangkumi perubahan model perniagaan dan pengstrukturan semula dalaman.
Struktur operasi baharu yang akan diperkenalkan semula oleh Media Prima ini bertujuan untuk menjadikan kumpulan tersebut lebih berdaya saing dan mengikut suasana makro ekonomi yang tidak menentu. Ini juga bersesuaian dengan gangguan perubahan landskap media pada peringkat global.

STRUKTUR OPERASI BAHARU

Menerusi satu kenyataan media, Media Prima Berhad (“Media Prima” atau “Kumpulan”) akan memulakan pelaksanaan pelan rasionalisasi tenaga kerja yang merupakan sebahagian daripada fasa transformasi peniagaan seterusnya seperti yang diumumkan pada 1 November 2019.

Struktur operasi baharu serta senarai nama kakitangan yang terlibat telah ditentukan selepas beberapa sesi perundingan dengan Kesatuan Sekerja Kakitangan Sistem Televisyen Malaysia Berhad (“KSKSTMB”), Kesatuan Eksekutif Sistem Televisyen Malaysia Berhad (“KESTMB”), Kesatuan Kebangsaan Wartawan Malaysia (“NUJ”) Cawangan NSTP dan Kesatuan Kebangsaan Pekerja-Pekerja Akhbar (“NUNW”) Cawangan NSTP.

BAYAR PAMPASAN PENUH KEPADA TERLIBAT

Notifikasi rasmi telah pun diberikan kepada semua kakitangan yang terlibat pada 16 Disember 2019. Pembayaran pampasan akan dibuat secara penuh selepas proses dalaman dan kawal selia ( regulatory ) selesai. Kumpulan telah memastikan pampasan yang adil dan saksama seperti tertakluk di bawah Akta Kerja, perjanjian bersama kesatuan masing-masing dan kontrak pekerjaan. Kumpulan juga akan menyediakan khidmat sokongan kepada kakitangan termasuk perkhidmatan penempatan keluar ( outplacement ) dan kaunseling kerjaya.
Fasa seterusnya pelaksanaan transformasi perniagaan Media Prima termasuklah penukaran model perniagaan dan penstrukturan dalaman. Ini bagi membolehkan Kumpulan lebih berdaya saing dan mampan di masa hadapan, berikutan suasana makro ekonomi yang tidak menentu dan gangguan perubahan lanskap media global dan domestik.


Tak Perlu Daftar i-Akaun, Ini Cara Mohon i-Lestari Online Dengan Lebih Cepat & Mudah

Sejak diumumkan pengeluaran i-Lestari KWSP, ramai yang telah membuat permohonan.
Namun mungkin masih ada yang mengalami masalah pengeluaran i-Lestari KWSP melalui i-Akaun sebab agak susah juga nak isi borang, hantar e-mel dan sediakan dokumen yang diperlukan untuk membuat permohonan, terutamanya bagi golongan yang berumur.

Kalau diikutkan sebelum ini, kita perlu hantar e-mel terlebih dahulu untuk daftar i-Akaun. Kemudian bila dah dapat daftar i-Akaun barulah teruskan dengan permohonan.
Terkini, pihak KWSP secara rasmi telah memudahcara dengan melancarkan sistem baru bagi permohonan ini iaitu dengan i-Lestari Online.

Berikut dikongsikan cara permohonan pengeluaran i-Lestari dengan lebih cepat dan mudah tanpa memerlukan pendaftaran i-Akaun.

Cara Permohonan Pengeluaran i-Lestari Tanpa Daftar i-Akaun
Sila BACA dan FAHAMI INFO PENTING berikut sebelum meneruskan permohonan.
1. Layari https://ilestari.kwsp.gov.my/
2. Pilih PERMOHONAN BARU
3. Isikan Nama Penuh, No. MyKad, No. Telefon Bimbit, Alamat Emel, Alamat & Poskod
4. Pilih jumlah Amaun Dimohon Sebulan (RM)
5. Pilih Bank dan masukkan Nombor Akaun Bank (Simpanan/Semasa) Aktif
6. Tanda pada kotak pengesahan pengakuan pemohon
7. Baca dan fahami Perakuan Pemohon dan tekat butang SETUJU.
8. Pastikan semua maklumat yang diisi adalah BETUL dan TEPAT sebelum menekan butang HANTAR.
9. Permohonan pengeluaran anda telah berjaya dihantar.

Semak Status Permohonan Selepas 2 Hari
Semakan status permohonan boleh dibuat dalam tempoh DUA (2) hari selepas permohonan.
1. Pilih SEMAK STATUS PERMOHONAN
2. Masukkan Nombor MyKad, Nombor Telefon Bimbit, dan tekan SEMAK.
3. Status permohonan akan dipaparkan bagi tujuan semakan.

Untuk maklumat lanjut, layari https://ilestari.kwsp.gov.my ATAU imbas kod QR (rujuk gambar yang tertera).


Pengeluaran Khas KWSP, Ini 4 Perkara Penting Sebelum Mohon Keluar RM10K

Permohonan untuk pengeluaran khas RM10,000 Kumpulan Wang Simpanan Pekerja (KWSP) akan dibuka kepada ahli di bawah umur 55 tahun akan bermula 1 April ini dan berakhir pada hujung bulan depan.
Ahli dibenarkan untuk mengeluarkan jumlah maksimum sebanyak RM10,000 dan minimum RM50, selain perlu mengeluarkan baki simpanan dalam Akaun 2 mereka dahulu sebelum mengakses simpanan dalam Akaun 1.

Baca juga: Kerajaan Umum Kebenaran Pengeluaran Simpanan KWSP RM10,000
PENGELUARAN KHAS KWSP, INI 4 PERKARA PENTING SEBELUM MOHON KELUAR
Terbaharu, menerusi laman Facebook rasmi KWSP, terdapat infografik yang dimuatnaik dan rakyat perlu peka empat perkata penting bagi melancarkan proses permohonan.

Berikut adalah informasi ringkas berkenaan Pengeluaran Khas. Nantikan informasi terkini yang akan dikongsikan dari semasa ke semasa.

Pastikan telefon bimbit terkini telah berdaftar dengan KWSP dan semak baki simpanan KWSP anda. Selain itu, pastikan juga nombor akaun bank perlu berada dalam keadaan aktif sama ada akaun simpanan atau semasa.

Kerajaan berharap agar para pencarum membuat pertimbangan yang sewajarnya sebelum melakukan pengeluaran, demi masa depan.
Sumber: Facebook KWSP


Pasangan Berkahwin Dah Boleh Buat Pengeluaran KWSP Untuk Rawatan Kesuburan. Ini Caranya

Ramai yang sedia maklum bahawa rawatan kesuburan bukanlah rawatan yang murah.
Namun, hasrat pasangan berkahwin di Malaysia untuk menimang cahaya mata bakal jadi kenyataan dengan pengeluaran untuk rawatan kesuburan yang diperkenalkan oleh KWSP.

Menurut sebuah posting rasmi terkini oleh KWSP menerusi Facebook, pihak mereka telah memperluaskan Pengeluaran Kesihatan untuk anda membuat pengeluaran bagi membiayai kos rawatan kesuburan.
Foto Kredit: bbc.co.uk

Pengeluaran KWSP Untuk Rawatan Kesuburan
Penuaan penduduk Malaysia yang disebabkan oleh trend penurunan kadar fertiliti dijangka akan menimbulkan pelbagai cabaran kepada bidang pekerjaan serta penjagaan kesihatan.

Salah satu cara menangani perkara ini termasuk menggalakkan pasangan untuk menambah kelahiran melalui bantuan perubatan – namun kos rawatan tersebut amat tinggi, dengan rawatan persenyawaan luar rahim atau ‘in-vitro fertilisation’ (IVF) bermula dari RM4,000 ke RM30,000 setiap kitaran.
Oleh itu, KWSP kini membolehkan pengeluaran daripada Akaun 2 untuk rawatan subfertiliti.
Pengeluaran Rawatan Kesuburan merupakan inisiatif perluasan di bawah Pengeluaran Kesihatan KWSP.
Pengeluaran ini diperkenalkan di dalam pembentangan Belanjawan 2020 bagi membantu rakyat Malaysia yang ingin mendapatkan rawatan kesuburan serta meringankan bebanan kewangan memandangkan kos rawatan yang tinggi.

Syarat Kelayakan
Individu yang layak membuat pengeluaran KWSP untuk rawatan kesuburan adalah mereka yang menepati semua syarat berikut:

Warganegara dan Bukan Warganegara
Bawah umur 55 tahun
Mempunyai simpanan dalam Akaun 2
Pasangan yang sah berkahwin dari segi undang-undang
Mendapat rawatan di Institusi Perubatan di dalam Negara sahaja

Keperluan Tambahan

Kos perubatan tidak dibiayai sepenuhnya oleh majikan
Penyakit/ Peralatan bantuan kesihatan yang diluluskan oleh KWSP *
Tidak mendapat rawatan alternatif
Rawatan Kesuburan yang dibenarkan: Intrauterine insemination (IUI), In-Vitro Fertilisation (IVF) dan Intracytoplasmic Sperm injection (ICSI)

*Semua peralatan perubatan dan/atau ubat yang disarankan oleh doktor (secara bertulis) adalah layak untuk pengeluaran kesihatan dan tertakluk kepada jenis penyakit, yang dibenarkan oleh KWSP
Kategori Pengeluaran & Jumlah Yang Dibenarkan

Pengeluaran Individu  – Jumlah kos rawatan sebenar* ATAU
Keseluruhan simpanan dalam Akaun 2 (mana yang lebih rendah)
Pengeluaran Bersama Pasangan – Jumlah yang dipohon ATAU Simpanan Akaun 2 pemohon masing-masing
ATAU Baki kos rawatan setelah ditolak amaun pengeluaran pemohon terdahulu (mana yang lebih rendah)

Cara Permohonan
Ahli boleh mengemukakan permohonan Pengeluaran Rawatan Kesuburan di mana-mana Pejabat KWSP dengan melengkapkan Borang Permohonan Pengeluaran Kesihatan KWSP 9D (AHL) berserta dokumen sokongan.

Dokumen Yang Diperlukan

Borang KWSP 9D (AHL) dan Senarai Semak Dokumen
Salinan dokumen pengenalan diri bersama yang asal untuk tujuan pengesahan (untuk bukan pemegang MyKad sahaja)
Buku bank/Penyata akaun simpanan/penyata akaun semasa/surat pengesahan maklumat pemegang akaun dari bank/maklumat pemegang akaun
Surat pengesahan daripada majikan ahli dan/atau ahli keluarga yang mengesahkan tanggungan pembiayaan kos perubatan (jika berkenaan)
Borang KWSP 3 (Pindaan) – untuk penghantaran melalui pos/pengesahan cop ibu jari gagal
Laporan Perubatan – Rawatan Kesuburan LPP-2

Maklumat Lanjut
Satu inisiatif yang baik bukan?
Jom sama-sama kita war-warkan supaya lebih ramai pasangan dapat memanfaatkan pengeluaran KWSP untuk rawatan kesuburan yang baru diperkenalkan ini.
Untuk maklumat lanjut tentang Pengeluaran Kesihatan-Rawatan Kesuburan ini, layari https://www.kwsp.gov.my/ms/member/withdrawals/partial/health


Penggemar Makanan Pedas Mesti Cuba 5 Resipi Yang Boleh Buat Anda Berasap Telinga!

“Tekak ni rasa macam nak makan masakan yang pedas-pedas lah, nak masak apa eh”
Buat anda yang memang gemarkan makanan pedas, memang tak sah kalau dalam sehari tak makan makanan yang ada cili padi kan? Tapi, bosan juga kalau nak makan masakan pedas sahaja mesti akan masak tomyam. Banyak lagi sebenarnya masakan pedas yang anda boleh cuba dan dalam yang sama mengingatkan kita dengan masakan kampung. Jom cuba masakan pedas ini!

1. MASAK LEMAK CILI API IKAN CENCARU BAKAR

Masak lemak cili api memang tak sah kalau tak pedas kan? Merupakan antara makanan yang popular berasal dari Negeri Sembilan, masak lemak cili api ini pasti akan menjadi kegemaran bagi sesiapa sahaja yang gemarkan makanan pedas. Boleh dimasak bersama daging, ikan atau ayam, anda pun boleh masak masakan ini dengan sukatan kepedasan ikut kehendak anda!

Resipi : http://myresipi.com/recipes/masak-lemak-cili-api-ikan-cencaru-bakar

2. SAMBAL UDANG BERSAMA TERUNG PIPIT

Masakan sambal ini ada pelbagai dimana ada sambal yang manis dan ada sambal yang pedas. Tetapi buat anda yang gemarkan masakan pedas, memang tak sah kalau tak buat sambal udang kan? Bukan sahaja sambal udang kosong, gandingan yang menarik bersama terung pipit juga dapat membangkitkan selera sesiapa sahaja yang gemarkan masakan pedas.
Resipi : http://myresipi.com/recipes/sambal-udang-bersama-terung-pipit
3. AYAM PEDAS TETEL
http://myresipi.com/recipes/asam-pedas-tetel
Antara makanan lain yang menjadi kegemaran anda yang suka makan pedas semestinya masakan asam pedas! Kiranya, masakan asam pedas sangat sesuai untuk dimakan tidak kira masa. Bila anda masak sendiri asam pedas ini, boleh lah tambah kehangatan pedas tu sendiri. Bagi anda yang tak tahu, tetel itu adalah asam pedas daging ya.
Resipi : http://myresipi.com/recipes/asam-pedas-tetel
4. KARI HIJAU ALA THAI

Masakan Thai memang boleh dikatakan semua pedas-pedas belaka kan? Selain tomyam, salah satu masakan pedas dari Thailand adalah kari hijau. Memang kalau anda yang gemarkan makanan pedas tak akan melepaskan peluang untuk merasa masakan ini. Sampai berpeluh dibuatnya!
Resipi : http://myresipi.com/recipes/kari-hijau-ala-thai
5. KERANG PEDAS

Salah satu resipi yang pedas dan mudah untuk dimasak adalah kerang masak pedas. Boleh dimakan dengan nasi lemak atau nasi putih, memang masakan ini akan membangkitkan selera anda terutamanya yang suka makan makanan pedas. Tak payah banyak lauk, ada lauk ini satu pun dah cukup untuk buat anda tambah nasi dua kali!
Resipi : http://myresipi.com/recipes/kerang-pedas
Sumber: MyResipi.com


Pengguna HUAWEI P30 Boleh Caj Telefon Tanpa Wayar Dengan Casing Istimewa Keluaran HUAWEI Ini

Pada 26 Mac lalu, HUAWEI baru saja melancarkan telefon pintar terbaru mereka pada suku pertama tahun 2019 iaitu siri HUAWEI P30. Dan kerana itu, HUAWEI kini berada di tangga teratas carta DxOMark setakat ini!
Selain menawarkan keupayaan zoom yang berbeza antara HUAWEI P30 dan HUAWEI P30 Pro, kita dapat lihat model P30 tidak menyokong fungsi pengecasan tanpa wayar sedangkan model P30 Pro dilengkapi ciri itu malah disertakan fungsi pengecasan tanpa wayar berbalik (reverse).

Casing telefon untuk fungsi pengecasan tanpa wayar

Bagi mewujudkan kesamarataan antara kedua-dua model smartphone yang baru dilancarkan, HUAWEI memperkenalkan casing telefon pintar rasmi yang direka khas untuk pengguna HUAWEI P30.

Selain memberi perlindungan secara menyeluruh untuk telefon pintar anda, casing telefon ini turut membolehkan HUAWEI P30 menerima fungsi pengecasan tanpa wayar malah menyokong pengecasan pantas tanpa wayar 10W.
Secara ringkasnya, casing pelindung ini membolekan HUAWEI P30 untuk menerima fungsi pengecasan tanpa wayar sama seperti HUAWEI P30 Pro. Senanglah lepas ni, tak perlu lagi wayar berbelit-belit bila nak caj bateri telefon!
Keselamatan terjamin

Bagi HUAWEI, keselamatan telefon pintar menjadi keutamaan utama selepas fungsi terkini yang menepati cita rasa pengguna. Bagi memastikan kepantasan dan keselamatan fungsi pengecasan tanpa wayar, casing HUAWEI P30 ini menerima pensijilan keselamatan TÜV Rheinland dan pengiktirafan QI.
Selain itu, casing untuk HUAWEI P30 ini turut hadir dengan rekaan berlubang untuk keselesaan dan tidak licin untuk genggaman lebih sempurna. Nampaknya, telefon pintar anda tak akan jatuh secara tiba-tiba lagi selepas ini!
Boleh didapati dalam dua warna menarik

Bukan itu saja, bagi menyokong fungsi pengecasan tanpa wayar, casing telefon pelindung untuk HUAWEI P30 ini dihasilkan daripada bahan magnet yang membolehkan telefon anda mudah dipegang dan terletak elok pada pemegang telefon di dalam kereta anda.

Casing telefon untuk HUAWEI P30 ini boleh didapati dalam dua warna yang menarik iaitu oren dan hijau. Setakat ini, HUAWEI belum mendedahkan harga jualan rasmi dan bila ia boleh didapati di pasaran Malaysia.
Nantikan update terkini dari HUAWEI mengenai HUAWEI P30 Wireless Charging Case ini di laman web dan media sosial HUAWEI. Kalau dah rasmi nanti, cepat-cepat beli okay!


Pengguna iPhone, Ini Cara Mudah Mengurangkan Storan Data Sistem (Others)!

Kebanyakkan ruang storan di telefon pintar, digunakan untuk menyimpan banyak gambar dan video yang digemari. Walaupun, anda miliki memori yang besar namun ianya tidak akan pernah cukup dan pastinya akan penuh juga.
Setiap waktu, ada saja saat-saat yang ingin disimpan dalam telefon pintar untuk dilihat semula. Betul tak?

Justeru itu bagi pengguna iPhone, ikuti perkongsian ini bagaimana untuk mengurangkan storan data sistem ‘others’ yang memiliki data tinggi, tetapi tidak menyimpan data yang banyak.
Baca juga: Selalu Sangat ‘Lunyai’, Bapa Kongsi Cara Buat Kod QR 3D Kad Kehadiran Pelajar Untuk Anak!

PENGGUNA iPHONE, INI CARA MUDAH MENGURANGKAN STORAN DATA SISTEM (OTHERS)!

Cara mudah mengurangkan storan data sistem (others).
Ramai pengguna iPhone pelik mengapa data “Others” tiba-tiba tinggi sedangkan mereka tidak menyimpan data sebanyak itu.
Perlu diingatkan, setiap aplikasi yang dipasang akan menyimpan fail Cache yang bertujuan untuk mempercepatkan prestasi saat membuka atau menggunakan aplikasi.
Selain itu, fail “tugasan” yang anda simpan dalam satu-satu aplikasi juga dianggap sebagai data “Others”.
CARA MUDAH UNTUK BUANG DATA TERSEBUT
1. Seting – Umum – Storan iPhone

2. Pilih aplikasi yang banyak menggunakan data. Contohnya Facebook yang menggunakan Dokumen dan Data sebanyak 202.9MB.
3. Sila buang aplikasi Facebook dan mula semula (restart) dan pasang kembali aplikasi tersebut.
4. Kemudian semak semula di Seting – Umum – Storan iPhone

Anda boleh lihat Dokumen dan Data telah berkurangan dari 202.9MB kepada 37.2MB.
5. Ulang langkah ini pada aplikasi yang banyak menggunakan storan.
6. Pastikan anda turut Kosongkan Sejarah dan Data Tapak di pelayar web Safari.

Seting – Safari – Kosongkan Sejarah dan Data Tapak.
Twit semula maklumat ini dan kongsi berapa kapasiti yang berjaya anda turunkan setelah mengikuti langkah tersebut.
Lepas ini, bolehlah anda ambil gambar dan video banyak-banyak. Tak perlu risau lagi kalau memori tak cukup, sebabnya dah tahu helah ini. Selamat mencuba ya!
Sumber: Twitter Xavier Naxa


Malaysia Akan Wajibkan Penggunaan ‘Baby Car Seat’ Pada Tahun 2020

Demi mengutamakan keselamatan anak-anak kecil di jalan raya, Menteri Pengangkutan Anthony Loke Siew Fook telah mengumumkan bahawa kerajaan akan mewajibkan pemasangan kerusi keselamatan bayi (baby car seat) dalam setiap kereta persendirian pada tahun 2020.
Tambah beliau lagi, sebelum peraturan tersebut dikuatkuasakan, pihak kementerian akan menjalankan beberapa program kesedaran tentang kepentingan kerusi keselamatan bayi ini kepada orang ramai sepanjang tahun 2019 yang akan datang.

Walaupun pernah diwar-warkan bahawa penguatkuasaan terhadap kerusi keselamatan bayi akan dikuatkuasakan pada tahun 2019, namun atas beberapa faktor ia dilanjutkan pada tahun 2020. Memetik ulasan beliau menerusi Astro Awani,
“Sepatutnya, perancangan untuk mewajibkan pemasangan kerusi keselamatan bayi adalah pada tahun ini tetapi selepas perbincangan dengan Miros (Institut Penyelidikan Keselamatan Jalan Raya Malaysia), kami dapati industri ini belum bersedia (dari segi) tidak cukup bekalan, tidak cukup stok dan kami juga mahu memastikan kos (kerusi keselamatan bayi) lebih mampu (untuk pembeli),” katanya.

Foto Kredit: 123rf.com

Cadangan Mengecualikan SST Terhadap Pembelian Baby Car Seat
Bagi membantu orang ramai memiliki kerusi keselamatan bayi, pihak kementerian juga telah mengemukakan cadangan kepada Kementerian Kewangan (MoF) agar tidak mengenakan Cukai Jualan dan Perkhidmatan (SST) supaya harganya lebih murah.
Sebagai info tambahan, buat masa ini sudahpun banyak kedai yang menjual baby car seat termasuklah penjualan online. Harganya bergantung kepada jenama, kelengkapan keselamatan, fleksibiliti dan peringkat usia (newborn, toddler, atau convertible). Bagi jenis yang berkualiti, ia boleh didapati dengan harga sekitar RM200 ke atas.

Langkah Yang Patut Disambut Baik
Sementara itu, kebanyakan negara yang mengikut piawaian Pertubuhan Bangsa-bangsa Bersatu (PBB) telah menguatkuasakan penggunaan kerusi keselamatan bayi. Ini kerana kajian mendapati penggunaannya dapat mengurangkan kecederaan serta mengurangkan kadar kematian sebanyak 71% bagi bayi berusia 1 tahun ke bawah dan 54% bagi anak kecil antara usia 1-4 tahun.
Dengan sokongan dan penguatkuasaan daripada pihak Kerajaan, diharapkan langkah ini mampu meningkatkan lagi kesedaran ibu bapa tentang keselamatan anak-anak kecil ketika berada di jalan raya. Isu ini juga patut diambil serius kerana melibatkan nyawa anak-anak. Jadi, ibu bapa bolehlah mula menabung mulai sekarang. Ingat, no more tilam ya!

*Sumber: BERNAMA via Astro Awani


Penggunaan Car Seat Diwajibkan Mulai Tahun 2020- Menteri Pengangkutan

Penggunaan car seat dalam kalangan bayi amatlah penting. Ini menjadi kewajipan utama bagi setiap ibu bapa untuk menyediakan kerusi keselamatan dalam kereta buat bayi untuk mengurangkan impak apabila kemalangan berlaku. Seiring dengan lambakan kes kemalangan yang berlaku dimana kerapkali melibatkan hal tidak menggunakan car seat, kerajaan sudah mengeluarkan kenyataan bahawa car seat akan diwajibkan mulai tahun 2020.
KERUSI KESELAMATAN BAYI DIWAJIBKAN

KERAJAAN akan mewajibkan peraturan pemasangan kerusi keselamatan bayi dalam setiap kereta persendirian pada tahun 2020, kata Menteri Pengangkutan Anthony Loke Siew Fook.
Beliau berkata, sebelum ia dilaksanakan secara mandatori, pihaknya akan menjalankan beberapa program kesedaran tentang kepentingan kerusi keselamatan bayi kepada orang ramai sepanjang 2019.

“Sepatutnya, perancangan untuk mewajibkan pemasangan kerusi keselamatan bayi adalah pada tahun ini tetapi selepas perbincangan dengan MIROS (Institut Penyelidikan Keselamatan Jalan Raya Malaysia), kami dapati industri ini belum bersedia (dari segi ) tidak cukup bekalan, tidak cukup stok dan kami juga mahu memastikan kos (kerusi bayi) lebih mampu (untuk pembeli),” katanya.
Beliau berkata demikian pada sidang media selepas mempengerusikan Mesyuarat Agung Tahunan (MAT) Majlis Keselamatan Jalan Raya (MKJR) ke-59, di Kuala Lumpur, hari ini.
CADANGAN CAR SEAT DIJUAL LEBIH MURAH

Katanya pihaknya telah mengemukakan cadangan kepada Kementerian Kewangan (MOF) agar tidak mengenakan Cukai Jualan dan Perkhidmatan (SST) terhadap pembelian kerusi keselamatan bayi supaya harganya lebih murah.
“Diharapkan MOF menerima cadangan kami dan sekiranya terdapat sebarang pengumuman positif, kami berharap ia akan diumumkan Jumaat ini,” kata Loke.

Sementara itu, MAT MKJR ke-59 merupakan platform bagi anggota jawatankuasa untuk mengetahui dan menilai pengurusan keselamatan jalan raya pada setiap tahun serta membentangkan cadangan meningkatkan keselamatan jalan raya melalui forum dan sidang pleno.
Antara anggota MKJR yang terlibat ialah Dewan Bandaraya Kuala Lumpur (DBKL) dan Jabatan Pengangkutan Jalan (JPJ).
Sumber : Harian Metro


Penghadaman Kunci Utama Membina Imuniti Kanak-Kanak

Friso Gold menampilkan teknologi di sebalik formulasi baharu yang memelihara nutrien untuk penghadaman yang mudah.
Walaupun ramai ibu bapa memahami bahawa makanan bernutrisi boleh membantu menjaga si manja supaya kuat dan kurang terdedah kepada sakit biasa, mungkin ada yang terlepas pandang akan kepentingan penghadaman dalam aspek ini. Sistem penghadaman kita bertanggungjawab untuk mencerna makanan supaya badan kita dapat menyerap nutrien. Oleh itu, penghadaman yang baik memainkan peranan penting dalam membina daya ketahanan semula jadi si manja terhadap penyakit.
 Walau bagaimanapun, bukan semua makanan bernutrisi adalah sama. Ada yang lebih sukar dihadam kerana kaedah pemprosesan yang menggunakan haba yang terlalu panas atau tinggi. Untuk memastikan si manja boleh mencerna makanan seperti susu dan menyerap kandungan nutrien dengan mudah, Friso Gold telah menambah baik formulasinya dengan teknologi LocNutri™ terkini.

LocNutri™ adalah satu inovasi pengeluaran yang memastikan nutrien dalam susu tidak terlalu panas waktu pemprosesan. Oleh itu, nutrisi dipelihara dalam struktur semula jadinya yang mudah dihadam.

Dalam ucapan waktu pelancaran Friso Gold dengan LocNutri™ baharu, Saw Chooi Lee – Pengarah Urusan Dutch Lady Malaysia menegaskan komitmen syarikat dalam melancarkan formulasi baharu ini dengan teknologi pemprosesan yang canggih.

Nutrien dalam susu adalah penting untuk pertumbuhan si manja. Nutrien susu bukan sahaja membantu otot, kulit, tulang dan tisu, tetapi juga berfungsi meningkatkan daya tahan badan terhadap penyakit. “Kami komited untuk membantu si manja dari dalam supaya mereka dapat terus belajar daripada pengalaman harian mereka,” kata Chooi Lee.
“Teknologi LocNutri™ Friso Gold memproses susu dengan rawatan haba yang sederhana. Cara ini dapat memelihara struktur asli nutrien, agar mudah dihadam dan membantu si manja menjadi lebih kuat dari dalam,” katanya.
Menurut Indra Balaratnam, pakar perunding diet, tahap haba yang digunakan dalam pemprosesan makanan boleh menjejaskan keupayaan penghadaman.
“Makanan yang dimasak pada suhu yang betul adalah lebih mudah untuk dihadam. Ini boleh diguna pakai untuk susu tepung rumusan juga. Susu rumusan biasanya diproses dengan haba yang tinggi lalu merosakkan struktur asal nutrien.
“Nutrien yang rosak tidak mudah diserap oleh usus kanak-kanak. Lebih buruk lagi, ia boleh menyebabkan masalah pencernaan dan perut rasa tidak selesa, seperti sakit perut, sembelit atau air besar yang keras,” jelas Indra Balaratnam.
Indra menambah bahawa kanak-kanak yang mempunyai masalah penghadaman juga mudah rasa gelisah, tidak berminat untuk bermain, dan kurang selera makan. Kanak-kanak kecil mungkin kerap menangis kerana ketidakselesaan, dan kemungkinan tidak dapat belajar atau berinteraksi dengan baik.

Liyana Jasmay, pelakon, penyanyi dan ibu kepada Sofia Arissa, 2 tahun, sedar akan masalah fizikal dan mental yang menjejaskan si manja disebabkan oleh masalah ketidakhadaman. Oleh itu, Liyana memberikan yang terbaik untuk membantu Sofia Arissa bagi mengelakkan masalah tersebut.
“Sofia adalah dalam peringkat umur yang paling penting untuk belajar, dan saya mahu membantunya meneroka sebanyak mungkin pengalaman baharu dalam kehidupan sehariannya sambil berseronok. Ini tidak mungkin dapat dilaksanakan jika anak saya sentiasa mengalami senak perut. Bagaimana seorang kanak-kanak dapat fokus ketika bermain, berinteraksi atau belajar jika perut mereka berasa tidak selesa? Inilah sebabnya saya cuba untuk memastikan sistem penghadaman anak saya berada dalam keadaan terbaik,” katanya.
Salah satu cara Liyana meningkatkan penghadaman Sofia adalah dengan menyediakan makanan yang segar dan kaya dengan serat, serta menggalakkan anaknya minum banyak air. Ibu yang teliti ini juga percaya dengan kebaikan susu Friso Gold buat si manjanya.
Wayne Chua, seorang pelakon popular dalam drama TV juga memberi perhatian kepada kesihatan sistem penghadaman anaknya, Celestia, yang berusia 4 tahun.  Sebagai seorang ibu yang bekerja Wayne tidak lepas dari memastikan dia memantau selera dan pencernaan anaknya setiap hari untuk memastikan anaknya dapat makan dan menghadam dengan baik.
“Saya gembira kerana Celestia tidak menunjukkan tanda-tanda senak perut – ketidakselesaan perut seperti yang dialami oleh beberapa orang rakan saya. Celestia mempunyai selera makan yang baik setiap hari dan gemar akan buah-buahan dan sayuran. Celestia gembira pada waktu makan dan bermain, terutama apabila saya bersama dengannya. Secara umum, anak saya adalah seorang yang ceria, membesar dan belajar melalui pengalaman hariannya!” katanya.
Friso Gold, susu tepung yang diformulasi untuk kanak-kanak dengan teknologi LocNutri™ kini boleh didapati di kedai-kedai di seluruh negara. Untuk maklumat lanjut mengenai formulasi yang dipertingkatkan ini, layari www.frisogold.com.my.

Mengenai Friso GoldTM
Friso GoldTM adalah jenama di bawah FrieslandCampina, sebuah syarikat tenusu Belanda. FrieslandCampina membangunkan Friso GoldTM sejak tahun 60-an dan merupakan jenama terunggul di kabanyakan negara seluruh dunia.

Mengenai Dutch Lady Milk Industries Berhad
Ditubuhkan pada tahun 1963, Dutch Lady Milk Industries Berhad (Dutch Lady Malaysia) merupakan syarikat tenusu terulung di Malaysia. Ia dimiliki oleh salah sebuah syarikat terbesar dunia, Royal FrieslandCampina NV, sebuah syarikat tenusu Belanda.

Mengenai Royal FrieslandCampina
Setiap hari, Royal FrieslandCampina membekalkan berjuta-juta pengguna di seluruh dunia dengan makanan yang kaya dengan nutrisi. Dengan perolehan tahunan 11.4 billion euros, Royal FrieslandCampina adalah salah sebuah daripada lima syarikat tenusu terbesar di dunia.
Untuk maklumat lanjut, sila layari: www.frieslandcampina.com.